title: Venuksen kaasukehä

text: Ulospäin näkyvät kaasukehän pääosin rikkihappopisaroista koostuvat pilvet, jotka ovat syntyneet Venuksen tulivuorten purkauskaasuista. Noin 48–70 km:n korkeudessa olevat pilvet eivät koskaan sada Venuksen pinnalle asti. Ne kiertävät planeetan 4 päivässä jopa 100 m/s tuulten mukana. Tuulia ylläpitää Auringon lämmittävä vaikutus.


title: Venuksen kaasukehä

text: Pilvien seudulla 50–65 km:n korkeudessa paine on noin 1 ilmakehää ja lämpötila 0 °C tienoilla.


title: Venuksen kaasukehä

text: Kaasunpaine on planeetan pinnalla 92 bar (noin 90 Maan ilmakehää) ja lämpötila 462 °C, Venuksen pinnalle pääsee auringon valosta noin 2–3 % pilvien läpi. Valaistus 5000 lux, näkyvyys 3 kilometriä. Kosteus on 0,1 %.


title: Venuksen kaasukehä

text: Venuksen kaasukehän lämpötilajakauma eroaa Maan ilmakehästä siten, että siinä näkyy hyvin voimakas kasvihuone-ilmiö, joka vahvistuu pintaa kohti mentäessä. Toinen ero on Venuksen troposfäärin yllä olevan lämpötilaa alentavan stratosfäärin puuttuminen, Venuksessa ei ole otsonia, joka tuottaisi tämän kerroksen, jossa lämpötila nousee huippua kohti mentäessä. Venuksen pilvet ovat planeetan troposfäärin yläosassa.52,5–54 km:n korkeudessa on 20–37 °C:n lämpötila, ja 49,5 km:n korkeudessa 1 ilmakehän paine, eli näillä seuduilla on samoja lukemia kuin mitä Maassa esiintyy.


title: Venuksen kaasukehä

text: Paksuin pilvikerros on 49–51 kilometrin korkeudessa. Päivänpuolella pilvikerros on 45–65 kilometrin korkeudella. Yön puolella se jatkuu jopa 90 km:n korkeuteen, jatkuen utuna 105 km:n korkeuteen.


title: Serrano

text: Serrano voi tarkoittaa muun muassa seuraavia:


title: Serrano

text: Ihmisiä:


title: Serrano

text: Muita:


title: Psalttari (soitin)

text: Psalttari on sitraperheeseen kuuluva sormin näppäiltävä, polvilla tai pöydällä pidettävä soitin, joka on kanteleen etäinen sukulainen. Psalttari syntyi antiikin Kreikassa. Psalttaria ryhdyttiin myöhemmin soittamaan myös kieliä kapuloilla lyömällä, minkä seurauksena kehittyivät dulcimer ja cembalo. Sana "psalttari" mainitaan esimerkiksi eräässä virsikirjan ylistyslaulussa, joka on tehty psalmin 150 pohjalta.


title: Laitahyökkääjä (amerikkalainen jalkapallo)

text: Laitahyökkääjä (, "wideout", "flanker", "split end", lyh. mm. "WR", "FL" ja "SE") on amerikkalaisessa jalkapallossa hyökkäyksen pelipaikka.


text: Laitahyökkääjien pääasiallinen tehtävä hyökkäyksessä on vastaanottaa pelinrakentajan heittämä pallo sovitun heittokuvion päätteeksi. Hyökkäyksessä voi teoriassa olla kentällä yhtä aikaa yhdestä viiteen laitahyökkääjää. NFL- ja yliopistosäännöin pelattavissa otteluissa on hyökkäyspelissä kentällä kuitenkin tavallisesti kahdesta neljään laitahyökkääjää.


text: Juoksupeleissä laitahyökkääjän tehtävä on blokata eli estää yleensä puolustuksen kulmapuolustajia tai takapuolustajia taklaamasta pallonkantajaa tai juosta heittokuvioita hämäyksenä.


text: Laitahyökkääjien tärkeimmät fyysiset ominaisuudet ovat hyvä silmä–käsi-koordinaatio, pallon kiinniottokyky, räjähtävä lähtönopeus ja juoksunopeus.


text: Englanninkielinen nimitys "wide receiver" on laitahyökkääjän yleisnimitys. Wideout on "wide receiver" -termin synonyymi, jota erityisesti englanninkieliset toimittajat käyttävät tiedotusvälineissä.


text: Laitahyökkääjää voidaan kutsua myös muilla englanninkielisillä nimityksillä, jolloin viitataan lähinnä laitahyökkääjän sijoittumiseen hyökkäyksen aloitusryhmityksessä.


text: End oli 1950-luvulle saakka käytetty yleisnimitys laitahyökkääjästä ja tarkoitti samaa kuin nykyään "wide receiver", laitahyökkääjä. Amerikkalaisen jalkapallon tärkeimmät hyökkäysstrategiat perustuivat vuosisadan alussa enimmäkseen juoksupeleihin, jolloin "end" oli lähinnä juoksupeleissä blokkaava pelaaja ja harvemmin heittojen vastaanottaja. Poikkeuksiakin kuitenkin oli: eräs NFL:n historian menestyneimmistä laitahyökkääjistä, Don Hutson, pelasi vuosina 1935-1945, mutta osa hänen laitahyökkääjänä tekemistään ennätyksistä kesti 1990-luvulle saakka.


text: Flanker on laitahyökkääjä, joka ryhmittyy aina noin yhden jaardin verran aloituslinjan taakse.


text: Split End on laitahyökkääjä, joka ryhmittyy aina aloituslinjan tasalle ja on hyökkäysmuodostelman uloin pelaaja eli siten aina lähinnä kentän jompaakumpaa sivurajaa.


text: Slot receiver on laitahyökkääjä, joka ryhmittyy jaardin verran aloituslinjan taakse, mutta aloitusmuodostelman leveyssuunnassa melko lähelle, usein muutaman jaardin päähän hyökkäyksen linjasta. Slot receiver voi siten käyttää nopeuttaan hyväkseen ja juosta esimerkiksi puolustusmuodostelman keskelle hitaampien tukimiesten taakse nopeita kuvioita (heittopeleissä nk. ristiinjuoksukuvio ).


title: Silicon Teens

text: Silicon Teens oli brittiläinen yhtye jonka kaikki neljä jäsentä - Darryl, Jacki, Paul ja Diane - olivat kuvitteellisia hahmoja: todellisuudessa kaikki kappaleet olivat yhtyeen levy-yhtiön perustajan Daniel Millerin soittamia, laulamia ja tuottamia.


title: Silicon Teens

text: Silicon Teens julkaisi ainoastaan yhden albumin, "Music For Parties" (1980) joka sisältää synthpop-versioita vanhoista rock and roll -klassikoista. Albumilta julkaistiin kaksi singleä, "Memphis Tennessee" ja "Judy In Disguise", jotka eivät juurikaan saavuttaneet kaupallista menestystä. Yhtyeen tunnetuin kappale lienee Steve Martinin ja John Candyn tähdittämään vuoden 1987 "Vauhdilla Chicagoon" -komediaan päätynyt versiointi kappaleesta "Red River Rock".


title: This Is Hawkwind, Do Not Panic

text: This Is Hawkwind, Do Not Panic on Hawkwindin albumi joka sisältää livenauhoituksia vuosilta 1980 ja 1984. Levy oli tuplajulkaisu joista toinen levy oli normaali lp (33 rpm) ja toinen EP (45 rpm). Ykköslevy on nauhoitettu Lewisham Odeonilla 18. joulukuuta 1980 ja kakkoslevy Stonehengen festivaaleilla kesäkuussa 1984.


title: This Is Hawkwind, Do Not Panic

text: Ykköslevyn kappaleista neljä on "Levitation"-albumilta jota yhtye tuolloin promotoi ja vanhinkin kappale "Death Trap" on vuodelta 1978.


title: This Is Hawkwind, Do Not Panic

text: Kakkoslevyn "Stonehenge Decoded" on Dave Brockin ja Harvey Bainbridgen tyyliltään elektronista musiikkia edustava kappale ja "Watching The Grass Grow" on alun perin Nik Turnerin Inner City Unit-yhtyeen punk-henkinen kappale.


title: This Is Hawkwind, Do Not Panic

text: Levy on uudelleenjulkaistu cd:llä yhdessä Zones-albumin kanssa. Lewisham Odeonilla nauhoitetut kappaleet on myös julkaistu "Levitation"-albumin remasteroidulla painoksella.


title: This Is Hawkwind, Do Not Panic

text: Levy 1 (33rpm)Levy 2 (45rpm)


title: Chronicle of the Black Sword

text: Chronicle of the Black Sword on rockyhtye Hawkwindin albumi vuodelta 1985.


title: Chronicle of the Black Sword

text: Albumin konsepti perustuu tieteiskirjailija ja Hawkwind-taustavaikuttaja Michael Moorcockin 1960-luvulla kirjoittamassa Elric-kirjasarjasa esiintyvän Elric of Melnibonen seikkailuihin lukuun ottamatta kappaletta "Needle Gun", jonka inspiraationa on ollut Jerry Cornelius, toinen Moorcockin kirjoissa esiintyvä keskeinen hahmo. Moorcock itse on kirjoittanut sanoituksen kappaleeseen "Sleep Of A Thousand Tears". Parin edellisvuoden ajan runsaasti vaihdellut kokoonpano oli vakiintunut Alan Daveyn (basso) ja Danny Thompsonin (rummut) liityttyä yhtyeeseen. Aiemmin bassoa soittanut Harvey Bainbridge siirtyi pysyvästi kosketinsoittajaksi Dave Brockin ja Huw Lloyd Langtonin vastatessa kitaroinnista.


title: Chronicle of the Black Sword

text: Musiikillisesti albumi on lähellä 1980-luvun puolivälin valtavirran heavy rockia, ja muutaman aiemman studioalbumin elektroninen ja syntetisaattori-voittoinen ilmaisu on pienemmässä osassa. Elektronista puolta albumilla edustavat Bainbridgen "Shade Gate" sekä hänen ja Brockin säveltämät lyhyet siirtymät "The Demise" ja "Chaos Army". "The Pulsing Cavern" ja Elric-hahmon naisystävän mukaan nimetty "Zarozinia" ovat ambient-vaikutteisia, tunnelmallisia kappaleita. Loput kappaleet ovat enemmän heavy rock-tyylisiä. Kappale "Needle Gun" julkaistiin singlenä ja sen b-puolella oli Daveyn säveltämä instrumentaali "Arioch".


title: Chronicle of the Black Sword

text: Albumin julkaisi yhtyeen arkistomateriaalia aiemmin julkaissut riippumaton Flicknife Records -yhtiö ja se nousi Britannian listalle kahdeksi viikoksi sijalle 65. Albumi sai hyviä arvosteluja Britannian musiikkilehdistössä Yhtye teki 29:n konsertin hyvän vastaanoton saaneen kiertueen loppuvuodesta 1985 Britanniassa. Hammersmith Odeonin konsertit 3. ja 4. joulukuuta kuvattiin ja nauhoitettiin videota ("The Chronicle Of The Black Sword") ja livealbumia ("Live Chronicles") varten. Konsertit noudattelivat albumin konseptia. Mukana oli tanssijoita ja muita tarinaan liittyviä hahmoja. Myös Michael Moorcock oli mukana vierailijana.


title: Rauno Setälä

text: Rauno Setälä (20. heinäkuuta 1939 Loimaa – 25. maaliskuuta 1975 Helsinki) oli suomalainen toimittaja ja kulttuurivaikuttaja. Hän oli SKDL:n kulttuurisihteeri vuosina 1964–1971 ja "Hämeen Yhteistyö" -lehden päätoimittaja 1971–1974. Setälä oli naimisissa Tuula-Liina Puupon kanssa 1963–1965.


title: Rauno Setälä

text: Vuonna 1970 Setälä julkaisi kohutun kirjansa "Uusstalinistin uskontunnustus", jossa hän muun muassa kuvasi aatteellista kehitystään ensin kulttuurivasemmistolaiseksi ja sitten kommunistiksi. Kirjassa ei käsitellä stalinismia ja se sai provosoivan nimensä kustantajan ehdotuksesta.


title: Rauno Setälä

text: Stalinisti oli Setälän mukaan haukkumasana, jolla tarkoitettiin työväenliikkeen vallankumouksellisuutta korostanutta Suomen kommunistisen puolueen (SKP) oppositiota eli taistolaisia. Suomalaisesta kommunismista oli hänen mielestään tullut yleisen mielipiteen silmissä lähes ”yhteiskuntakelpoinen” ilmiö. Kun kommunisteja ei enää pelätty, porvaristo ja sosiaalidemokraatit pyrkivät siirtämään sanaan stalinismi kaiken sen kielteisen tunnelatauksen, joka aikaisemmin oli sisältynyt sanaan kommunismi. Tarkoituksena oli Setälän mukaan näin edesauttaa SKP:n hajaannusta.


title: Rauno Setälä

text: Kirjassaan Setälä arvosteli sekä revisionistista yleis- ja uusvasemmistolaisuutta että dogmaattisia äärivasemmistolaisia liikkeitä. Hänen mielestään molemmat vain hajottivat ja heikensivät työväenliikettä. Setälän mukaan laajinkin porvarillinen demokratia on muodollista ja näennäistä ja suurpääoma on aina viime kädessä valmis turvautumaan väkivaltaan, jos se kokee taloudellisen valtansa riittävän uhatuksi. Siksi työväenluokan ja sitä tukevan sivistyneistön tuli Setälän mielestä sitoutua luokkataistelun logiikkaan ja varautua sosialistisen vallankumouksen edistämiseen kaikin, sekä parlamentaarisin että mahdollisimman väkivallattomin ulkoparlamentaarisin keinoin.


title: George Gallup

text: George Horace Gallup (18. marraskuuta 1901 – 26. heinäkuuta 1984) oli yhdysvaltalainen tilastotieteilijä. Hän kehitti menestyneen tilastollisen otantatutkimusmenetelmän, mielipidetiedustelun eli ”gallupin”, yleisen mielipiteen mittaamiseksi. Menetelmä tuli tunnetuksi vuoden 1936 vaaleissa, kun se ennusti Franklin D. Rooseveltin uudelleenvalinnan Yhdysvaltojen presidentiksi.


title: George Gallup

text: Gallup syntyi karjatilallisen perheeseen Jeffersonissa Iowassa. Hän lähti opiskelemaan Iowan yliopistoon vuonna 1918 ja suoritti BA-tutkinnon 1923, MA-tutkinnon 1925 ja valmistui filosofian tohtoriksi yhteiskuntatieteiden alalla 1928. Iowassa opiskellessaan Gallup toimi opiskelijalehti The Daily Iowanin toimittajana. Hänen väitöskirjansa otsikko oli "A New Technique for Objective Methods for Measuring Reader Interest in Newspapers". Opetettuaan jonkin aikaa Iowassa hän siirtyi 1929 johtamaan journalismin tiedekuntaa Draken yliopistoon, ja sieltä hän siirtyi 1931 opettamaan ja tutkijaksi Northwestern-yliopistoon. Vuoden kuluttua hän astui Young & Rubicam -mainostoimiston palvelukseen, ja teki siellä mielipidetutkimuksia sen asiakkaille, ja näin hänestä tuli alan ensimmäinen markkinatutkimuksen johtaja. Hän oli Y&R:n palveluksessa kuusitoista vuotta. Siellä ollessaan hän perusti vuonna 1935 American Institute of Public Opinionin.


title: George Gallup

text: Gallupin uusi yritys sai 1936 valtakunnallista huomiota ennustamalla 50 000 vastaajan vastausten perusteella oikein Yhdysvaltojen vuoden 1936 presidentinvaalien tuloksen, toisin kuin laajalti arvostettu Literary Digest -lehti. Literary Digestin paljon laajempi kysely perustui yli kahteen miljoonaan palautettuun vastaukseen, mutta ennusti tuloksen väärin. Sen lisäksi, että Gallupin ennuste osui oikeaan, hän ennusti oikein "Literary Digestin" kyselyn tuloksen ja käytti paljon pienempää satunnaisotantantaa.


title: George Gallup

text: Kahdentoista vuoden kuluttua Gallupin yritys erehtyi ennustamaan, että Thomas Dewey voittaisi Harry S. Trumanin vuoden 1948 presidentinvaaleissa 5–15 prosenttiyksiköllä. Gallup selitti virheen johtuneen siitä, että hän lopetti kyselyn kolme viikkoa ennen vaalipäivää.


title: George Gallup

text: Vuonna 1958 Gallup yhdisti kaikki kyselytoiminnot yhdeksi organisaatioksi Gallup Organization. Gallup kuoli sydäninfarktiin vuonna 1984 kesäasunnollaan Tschingelissä Bernese Oberlandissa Sveitsissä. Hänen perustamastastaan yhtiöstä on monien nimenvaihdosten ja yrityskauppojen kautta tullut Kantar TNS, joka tunnettiin Suomessa aiemmin nimellä TNS Gallup Oy.


title: Neckargemünd

text: Neckargemünd [ˌnɛkaːgəˈmʏnt] on noin 14 000:n asukkaan kaupunki Lounais-Saksassa, Baden-Württembergin osavaltion luoteisosassa.


title: Neckargemünd

text: Neckargemünd sijaitsee kohdassa, jossa pieni Elsenz-niminen joki virtaa Neckariin. Neckargemünd onkin saanut nimensä Neckar-joesta ja Saksan kielen verbistä "münden" ("suistua"). Kaupunki sijaitsee Baden-Württembergin, Saksan lounaisimman osavaltion, luoteisosassa lähellä Hessenin rajaa Odenwaldin keskivuoristoalueessa. Lähin suurkaupunki on Heidelberg kymmenen kilometriä länteen. Neckargemünd kuuluu Rhein-Neckar-Kreisin piirikuntaan, joka on osa Rein-Neckar-kolmion metropolialuetta.


title: Neckargemünd

text: Neckargemündin naapurukaupungit ja -kunnat ovat Heidelberg lännessä, Schönau ja Neckarsteinach pohjoisessa, Schönbrunn ja Lobbach idässä sekä Wiesloch ja Bammental etelässä. Neckarsteinach kuuluu jo Hessenin naapuriosavaltioon, jonka alue ulottuu tässä kohtaa Neckar-joelle asti.


title: Neckargemünd

text: Neckargemündin kantakaupungin lisäksi kaupungin alueeseen kuuluu Dilsbergin, Waldhilsbachin ja Mückenlochin kaupunginosat, jotka olivat vuoden 1973 kuntaliitokseen asti itsenäisiä kuntia. Kantakaupunki puolestaan jakautuu varsinaiseen Neckargemündin kantakaupunkiin (6 992 asukasta) joen vasemmalla eli eteläisellä puolella ja Kleingemündiin (1 682 asukasta) joen oikealla puolella. Kaupunginosista Dilsberg (2 126 asukasta) on historiallinen linnake samannimisen vuoren huipulla kantakaupungista itään Neckarsteinachia vastapäätä. Waldhilsbach (1 337 asukasta) on kylä keskellä metsää Königstuhl-vuoren juurella. Mückenloch (1 231 asukasta) sijaitsee Dilsbergin itäpuolella lähellä Neckar-jokea.


title: Suleiman Kerimov

text: Suleiman Abusaidovitš Kerimov (Lezgi, , s. 22. maaliskuuta 1966 Derbent, Dagestan, Neuvostoliitto) on venäläinen oligarkki. Hän omistaa finanssikonserni GNK:n (). Kerimov on myös Venäjän parlamentin duuman jäsen. Hän edustaa Liberaalidemokraattista puoluetta.


title: Suleiman Kerimov

text: Suleiman Kerimov on opiskellut Dagestanin yliopistossa. Liike-elämän aikakauslehti Forbes listasi maaliskuussa 2007 hänet maailman 35. rikkaimmaksi henkilöksi. Kerimov on naimisissa ja hänellä kolme lasta.


title: Suleiman Kerimov

text: Kerimov loukkaantui vakavasti syksyllä 2006 auto-onnettomuudessa Ranskan Nizzassa. Helmikuussa 2007 hän listasi metalliyrityksensä Lontoon pörssiin.


title: Suleiman Kerimov

text: Suleiman Kerimov omistaa GNK-yhtiön kautta 5 prosenttia Gazprom maakaasu- ja öljyjätistä, 6 prosenttia valtiojohtoisesta Sberbank pankista ja 75 prosenttia Polymetal kultakaivosyhtiöstä.


title: Kelloköynnös

text: Kelloköynnös ("Cobaea scandens") on rehevä kukkiva köynnös.


title: Kelloköynnös

text: Kelloköynnös kasvaa 2–3 metriä pitkäksi. Sen lehdet ovat tummanvihreät, varsi ja lehtiruodit punertavat. Kellomaiset kukat ovat aluksi vaaleanvihreät, muuttuvat violeteiksi.


title: Kelloköynnös

text: Kelloköynnös on kotoisin Meksikosta.


title: Kelloköynnös

text: Kelloköynnöksen voi kasvattaa siemenistä maaliskuussa, ja istuttaa taimina ulos kun hallan vaaraa ei ole. Sen voi saada talvehtimaan viileässä, valoisassa paikassa kuten kuistilla.


title: Luontomatkailu

text: Luontomatkailu on monitahoisesti määriteltävää toimintaa, jossa korostuvat luonnonympäristö, turismi, ihmisen kokemus luonnosta sekä eettisyyteen liittyvät kysymykset. Luontomatkailu on turismia, jonka vetovoimaisuus ja aktiviteetit perustuvat luonnonympäristöön ja siellä toteutettavaan toimintaan Voidaan ajatella, että luontomatkailu on ihmisessä syntyneen tai synnytetyn ympäristöherkkyyden mobilisoituminen ja kaupallistuminen. Määritelmän epätäsmällisyydestä johtuen, luontomatkailu ei ole virallinen toimiala vaan se jakaantuu useisiin osa-alueisiin: maaseutumatkailu, ohjelmapalvelut, käyntikohteet, ekomatkailu, lintumatkailu (bongaus), välinevuokraus jne.. Luontomatkailulla voidaan nähdä muuta matkailua vahvempi yhteys ja vaikutus paikalliseen talouteen ja kulttuuriin, siitä on tullut yhä selkeämmin aluekehityksen väline. Luontomatkailun talous- ja työllisyysvaikutuksia sekä kehittämisedellytyksiä on arvioitu laajasti vuonna 2002 ilmestyneessä ns. VILMAT-työryhmän raportissa: Ohjelma luonnon virkistyskäytön ja luontomatkailun kehittämiseksi (Ympäristöministeriö 2002). Luontomatkailun arvostukseen vaikuttavat mm. sosioekonominen asema, suhde ympäristö- ja luonnonsuojelu aatteisiin, tulojen ja vapaa-ajan suhde, ulkoilutottumukset, etninen tausta, teknologiauhkat ja –muutokset jne.


title: Luontomatkailu

text: Voidaan ajatella luontomatkailun perustuvan ajatukseen siitä, että maisemanvaihdos voi merkitä matkailijalle paluuta luontoon, eristäytymistä, hakeutumista luonnonrauhaan ja myös mahdollisuuksia vaihtaa turvallisuuden tunne jonkinasteisiin riskeihin, esimerkiksi koskenlaskun, eräsafareiden, vaellusten ja kiipeilyn muodossa. Muita aktiviteetteja voivat olla koskenlasku, moottorikelkkailu, lumiluolavaellukset, luonnossa kävely, luontovalokuvausta, marjojen poiminen, sienestys, soutaminen, veneily, kalastus...


title: Luontomatkailu

text: Suomen erämaa-alueet ja kansallispuistot sivuavat maanteiden varsille perustettuja matkailukeskuksia ja keskukset toimivat retkeilijöiden ja vaeltajien tukikohtina tarjoten (~kaupallisia, osin kaupallisia tai ilmaisia) matkailupalveluja. Keskusten lähiympäristössä on yleensä suhteellisen selvä päivämatkailun vyöhyke merkittyine reitteineen ja taukotupineen. Tällaisen lähialueen virkistyskäyttö on yksiselitteisesti matkailua. Vyöhykkeeltä ulommaksi siirtyessä ei enää ole merkittyjä reittejä, ja taukotuvat vaihtuvat harvalukuisiksi autio- ja varaustuviksi. Tällöin ollaan varsinaisella eräretkeilyalueella, jolla vaeltajat viipyvät päivä- ja viikkokausia.


title: Luontomatkailu

text: Erämatkailijat ovat matkailijan äärityyppi eikä raja varsinaisen matkailijan ja vaeltajan välillä on selvä. Yksilön siirtyminen eräretkeilijäksi tapahtuu yleensä joko osallistumalla ensin ohjatulle vaellukselle tai jonkun kokeneen vaeltajakumppanin johdattamana. Vaellusta voidaan toteuttaa kaikkina vuodenaikoina, mutta talviolosuhteet voivat olla vaativia.


title: Luontomatkailu

text: Metsämatkailu on kaupallista retkeilytoimintaa, jossa ei ole kyse pelkästään luontoaktiviteeteista ja hyötyliikunnasta, erämaakokemuksista tai virkistyskäyttäytymisestä. Mukana on voimakkaasti tiedostava puoli, jossa matkailijaa tulisi informoida metsien ekologiasta, taloushistoriallisesta merkityksestä ja yleensä asemasta suomalaisessa yhteiskunnassa sen eri vaiheissa. Metsämatkailu edellyttää metsien matkailullista tuotteistamista, joka voi tapahtua rakentamalla kiinteitä kohteita ja tuottamalla tapahtumia. Virkistys- ja matkailualueiden käytön olemassaoloon ja kehitykseen vaikuttavat metsien ikä, metsätyyppi, soistuneisuus ja maisemallinen arvo, alueiden pinnanmuodostus ja vesistöisyys, asutuskeskusten läheisyys, muiden maankäyttäjien kilpailu, maaomistusolot ja kaavoitus.


title: Luontomatkailu

text: Kaikki luontoon perustuvan matkailun muodot eivät edellytä sijoittumista vetovoimaisille paikoille missä kilpailu matkailijoista on yleensä kovin. Myös laajat korpimaat vesistöineen ja kukkuloineen kelpaavat aktiiviseen luontomatkailuun ja niillä on merkittävää virkistyspotentiaalia, joka soveltuu retkeilyyn ja siihen liittyviin harrastuksiin kuten suunnistukseen, hiihtämiseen, kalastukseen ja veneilyyn.


title: Luontomatkailu

text: Erämaat jakautuvat matkailu- ja retkeilykäytön näkökulmasta ryhmiin niiden laajuuden, palvelujen olosuhteiden vaativuuden ja käyttövilkkauden perusteella. Erämaa-alueiden kaltaisia ovat myös matkailun ja retkeilyn kannalta tärkeät suuret luonnonpuistot ja kansallispuistot.


title: Luontomatkailu

text: Valtion mailla sijaitsevat luonnonpuistot on rauhoitettu periaatteessa kokonaan. Käytännössä niillä on kuitenkin merkitystä sekä tutkimuskohteina että rajoitetusti myös retkeilykohteina. Matkailija pääsee tutustumaan vetovoimaisempien luonnonpuistojen nähtävyyksin merkityillä retkeilyreiteiltä käsin, minkä lisäksi talvinen hiihtovaellus on mahdollista kaikkialla luonnonpuistojen alueella.


title: Luontomatkailu

text: Kansallispuistot ovat valtion omistamia alueita ja vaatimuksena on alueiden merkitys yleisenä luonnonnähtävyytenä tai muutoin luonnontuntemuksen lisääminen tai yleisen luonnon harrastuksen kannalta lisäämisen tai yleisen luonnonharrastuksen kannalta. Marjojen ja hyötysienien poimiminen, onkiminen, pilkkiminen ja poron hoito alueella on sallittu. Suuret kansallispuistot ulottuvat päivämatkailuvyöhykkeeltä kauas korpeen ja tuntureille missä kulkijoilta edellytetään perinteisiä retkeilytaitoja.


title: Luontomatkailu

text: Kansallispuistoissa ihmisten liikkumista pyritään ohjaamaan varta vasten perustetuille reiteille ja itse kansallispuistoissa on tarjolla vain vaatimattomia palveluja, kuten tulentekopaikkoja, leiriytymiskatoksia, autio- ja varaustupia, pitkospuita, kahluupaikkoja ja siltoja. Kävijöiden tulisi muistaa kunnioittaa luonnonrauhaa, liikkua jälkiä jättämättä ja eläimiä häiritsemättä. Varsinaiset matkailupalvelut on normaalisti sijoitettu kansallispuistojen ulkopuolella. Palvelukeskusten laajuus ja monipuolisuus vaihtelevat suuresti alueen matkailuluonteen mukaan.


title: Luontomatkailu

text: Ekomatkailu on kestävän kehityksen mukaisesti tapahtuvaa matkailua luonnossa, jossa matkailijalle annetaan samalla ympäristökasvatusta.


title: Luontomatkailu

text: Vesien, rannikoiden ja saaristojen runsaus antaa loma-asukkaille ja luonnosta kiinnostuneille matkailijoille runsaasti virkistys- ja harrastusmahdollisuuksia. Suuret järvet ja niitä yhdistävät joet luovat hyvät mahdollisuudet niin paikalliselle vesiliikennöinnille kuin myös kaupungista toiseen tapahtuvalle matkaamiselle ja tätä hyödynnetäänkin reittiliikenteellä ja sightseeing-risteilyillä. Heikkoutena sisävesiliikennematkailulla ovat kesän epävakaisuus ja lyhyt sesonki. Vahvuuksina taas ovat ainutlaatuinen järvimaisema ja luonto. Talvella jääpeitteellä voi luistella, jääkelkkailla, hiihtää, moottorikelkkailla ja pilkkiä. Kesällä taas voi uida, veneillä, vesihiihtää, urheilukalastaa.


title: Luontomatkailu

text: Erikoiskohteet kuten saaret, kosket ja putoukset voivat houkutella yksittäisinä nähtävyyksinä tai harrastekohteina. Vesiympäristöön liittyy myös vetovoimaisia tekomuotoja kuten kanavat ja vanhat myllyt. Esimerkiksi Suomen saaristorannikko on kansainvälisestikin katsoen ainutlaatuinen. Sisämaassa on lisäksi paikoin kauniita järvi-, metsä- ja harjualueita, jotka soveltuvat sekä talvi että kesämatkailuun. Kansainvälisellä tasolla loma-asuntojen määrä on suuri.


title: Luontomatkailu

text: Suomi on kansainvälisen turismin tärkeimpiin lähtöalueisiin verrattuna harvaan asuttua syrjäseutua, missä luonnon vetovoimaan perustuvia nähtävyyksiä on monipuolisesti tarjolla eri vuoden aikoina. Samalla Suomi tunnetaan kehittyneenä ja modernina maana, jossa yhteiskuntarakenne on kunnossa ja jonka matkailija kokee turvallisena. Suurin osa saapuvista matkailijoista on kotoisin ruuhkautuneista suurkaupungeista. Suomen rooli on toimia hektisen Euroopan virkistysalueena, tilan, luonnonrauhan, metsien ja soiden sekä vesistöjen yhdistelmänä. Kaupungistuminen on kotimaassakin merkinnyt voimakasta päivä- ja viikonloppumatkailun painetta, joka kohdistuu varsinkin suurempien kaupunkien reunavyöhykkeisiin. Tämä on johtanut erityisten ulkoilu- ja virkistysalueiden kehittymiseen.


title: Luontomatkailu

text: Suomessa on loistavat puitteet tämäntyyppistä normaalielämästä ja arkirutiineista poikkeavien, jopa vastakkaisten ympäristöjen ja olosuhteiden etsimiseen. Matkailijan aktiivisuuden aste voi vaihdella eri ikäryhmien ja matkailijasegmenttien mukaan, mutta Suomesta löytyy luontoaktiviteetteja niin rauhaa kuin jännitystä etsiville


title: Luontomatkailu

text: Suomessa kotimaan matkailussa kesän valttikorttina lämpö, jonka suomalainen kokee suhteutettuna talven kylmyyteen, mutta kansainvälisessä vertailussa Suomen kesä on sekä viileähkö että epävakainen mutta sallii kyllä aktiivisen lomanvieton. Syksyllä loistokas ruska-aika houkuttelee matkailijoita. Talveen sisältyy suuri osa Suomen kotimaisessa ja varsinkin kansainvälisestä matkailupotentiaalista, jonka ytimenä on jää ja lumi. Ne mahdollistavat monenlaiset luontopohjaiset aktiviteetit, joihin sisältyy elämyksiä.


title: Luontomatkailu

text: Vuodenaikojen kesto ja säännöllisyys ovat luoneet hyvät keskimääräiset edellytykset sekä kesä- että talvimatkailulle, eivätkä ääriolosuhteet kuten myrskyt tai hirmupakkaset aiheuta merkittäviä ongelmia. Sääolot ovat kuitenkin vaihtelevia ja ilmasto ei salli takuuvarmojen turistisesonkien syntyä. Esimerkiksi Lapissa on pitkä hiihtokausi, mutta Etelä- ja Länsi-Suomessa rannikkoseutujen epävakaat sääolot haittaavat kunnollisen talvimatkailun kehittymistä.


title: Luontomatkailu

text: Suomen matkailusta ja luonnosta puhuttaessa ei sovi unohtaa vesistöjä. Lisäksi suurin osa Suomen maa-alasta on 68 % metsää. Tämä ”vihreä kulta” mahdollistaisi laajamittaisen metsämatkailun. Pohjois-Suomessa on omalla lailla määritetty ja suojeltu niin sanotut erämaat, syrjäiset ja mahdollisimman luonnontilaiset seudut. Vuonna 1991 Lappiin perustettiin 12 erämaa-aluetta, joilla haluttiin varmistaa asumattomien luonnonalueiden (sekä niihin liittyvien saamelaisperinteiden) säilyminen muuttumattomana tämän ajan ja tulevaisuuden tarpeisiin. Erämaiden suojelu katsottiin tarpeelliseksi myös tutkimuksen sekä retkeily- ja virkistysmahdollisuuksien turvaamiseksi. Alueiden matkailutopografia vaihtelee metsäerämaista avoimiin tunturiylänköihin. Samalla niiden vaativuusaste virkistyskäytössä vaihtelee suuresti varsinkin talviolosuhteissa.


title: Aitoelämänlanka

text: Aitoelämänlanka ("Ipomoea purpurea" syn. "Pharbitis purpurea" ) on koristeena kasvatettu köynnöskasvi. Elämänlangaksi kutsutaan myös isokiertoa eli karhunköynnöstä ("Calystegia sepium"), joka on kiusallinen rikkaruoho. Lajit erottaa mm. siitä, että aitoelämänlangan lehdet ovat tasaisen herttamaiset, kun taas isokierron lehdet ovat kulmikkaammat.


title: Aitoelämänlanka

text: Aitolämänlangan varret voivat kasvaa kahdesta kolmeen metriä pitkiksi. Lehdet ovat vaaleanvihreitä ja muodoltaan herttamaisia. Hyvissä olosuhteissa lehdistöstä tulee hyvin runsas. Kukat ovat suppilon muotoiset. Yksittäinen kukka kestää vain muutaman päivän, mutta kasvi tuottaa kierteisiä nuppuja niin paljon, että kukkia riittää koko kesäksi. Kukka vaihtaa väriä vanhetessaan. Kukan halkaisija on tyypillisesti 3–6 senttimetriä.


title: Aitoelämänlanka

text: Aitoelämänlanka on kotoisin Meksikosta ja Keski-Amerikasta.


title: Aitoelämänlanka

text: Elämänlangan siemenillä on syötynä huumaava vaikutus. Siemenet sisältävät LSAta, samoin kuin sukulaiskasvi päivänsini.


title: Elämänlanka

text: Elämänlanka tarkoittaa seuraavia asioita:


title: Tarzan ja kadonnut seikkailu

text: Tarzan ja kadonnut seikkailu on Edgar Rice Burroughsin keskeneräisestä käsikirjoituksesta muokattu Tarzan-seikkailu. Sen täydensi amerikkalainen scifi- ja kauhukirjailija Joe R. Lansdale. Sen julkaisi Yhdysvalloissa Dark Horse Comics vuonna 1995 kolmena viihdelehtiä jäljittelevänä vihkona.


title: Tarzan ja kadonnut seikkailu

text:
Tarzan jäljittää viidakkoon kadonneita taas kerran; hän löytää muinaisen kaupungin, jossa palvotaan Pellucidarista eksynyttä jättimäistä rukoilijasirkkaa.
Tarzan ja kultaleijona Jad-bal-ja voittavat vihollisensa mutta Tarzan eksyy sortuman taakse Pellucidariin johtavaan tunneliin - jonne hän katoaa lopullisen tuntuisesti.


title: Mustasilmäsusanna

text: Mustasilmäsusanna ("Thunbergia alata") on koristeena kasvatettu yksivuotinen köynnöskasvi, joka sopii sisätiloihin, kuisteille ja lasitetuille parvekkeille.


title: Mustasilmäsusanna

text:
Mustasilmäsusanna jää noin kaksi metriä pitkäksi, ja sitä voi kasvattaa myös amppelissa. Halkaisijaltaan noin viisisenttiset kukat ovat keltaoransseja, ja niiden keskus on musta.
Ohuessa varressa kasvaa harvassa karvaisia, hammaslaitaisia, sydämenmuotoisia lehtiä.


title: Mustasilmäsusanna

text:
Siemenet kylvetään keväällä muokattuun kylvömultaan. Ruukkuun kannattaa istuttaa useampi taimi ja laittaa tueksi kukkakeppejä, jotta kasvin värit pääsevät hehkumaan. Multa pidetään kunnolla kosteana. Kasvia lannoitetaan kahden viikon välein nestemäisellä huonekasvilannoitteella. Kuihtuneet kukat nyppäistään pois uusien kukkien muodostumisen edistämiseksi. Mustasilmäsusanna vaatii jonkin verran suoraa auringonpaistetta päivittäin, jotta se kukkii hyvin.
Mustasilmäsusanna on kotoisin trooppisesta Afrikasta.


title: Munuaisportti

text: Munuaisportti () sijaitsee munuaisen koveralla puolella. Munuaisportin kautta kulkevat hermot ja munuaisille verta tuovat munuaisvaltimot sekä verta poispäin vievät munuaislaskimot. Myös munuaisaltaasta alkava virtsanjohdin kulkee munuaisportin kautta kohti virtsarakkoa.


title: Gareth Jones

text: Gareth Jones on brittiläinen musiikkituottaja ja äänittäjä. Tunnettuja Jonesin tuottamia tai äänittämiä artisteja ovat mm. Depeche Mode, Einstürzende Neubauten, Interpol, Erasure ja Nick Cave.


title: Junkers Ju 287

text: Junkers Ju 287 oli saksalaisten toisen maailmansodan lopulla kehittämä nelimoottorinen raskas suihkumoottorikäyttöinen pommikone. Suunnittelusta vastasi Hans Wocke. Suunnittelu aloitettiin vuonna 1943 ja ensilentonsa kone lensi 8. elokuuta 1944. Ju 287V-1 prototyyppi käytti Junkers Jumo 004B -moottoreita, joista jokainen tuotti 900 kg työntövoiman. Saavutettu huippunopeus oli 550 km/h.


title: Junkers Ju 287

text: Junkersin tehtaiden pommituksissa myös Ju 287V-1 kärsi vahinkoja ja tuotanto hidastui. Sodan loppua kohti Junkers kehitti jo seuraavaa versiota, Ju 287V-2, jossa oli kuusi suihkumoottoria siipien alla ja saavutti huippunopeuden 800 km/h. Koneen oli määrä kantaa neljän tonnin pommikuorma.


title: Junkers Ju 287

text: Neuvostoliittolaiset käyttivät Junkers Ju 287:ää pohjana kehittäessään EF-140 prototyyppiä.


title: Cherrapunji

text: Cherrapunji on kylä Meghalayan osavaltiossa Intiassa. Se sijaitsee 1 357 metriä merenpinnan yläpuolella Khasivuorten etelärinteellä Brahmaputran varrella. Vuoden 2001 väestölaskennan mukaan kylässä on 10 086 asukasta. Cherrapunjin vuosittainen sademäärä on keskimäärin 10 870 millimetriä. Se onkin yksi maapallon sateisimmista asutuista alueista. Vuosina 1860–61 mitattiin 12 kuukauden mittaisena ajanjaksona peräti 22 987 millimetrin sademäärä.


title: Cherrapunji

text: Alue on kuitenkin ollut viime aikoina kuivumassa. Koko vuoden 2001 aikana satoi vähemmän kuin pelkästään heinäkuussa 1861. Sekä Shillongissa toimivan meteorologilaitoksen varajohtajan SC Sahun että Cherrapunjin maaperätutkimusyhdistyksen edustaja Mark Westin mukaan syynä ovat laajat metsien hakkuut. Talvisin lähteiden kuivuttua jotkut tankkerit ovat jopa muodostaneet kannattavaa liiketoimintaa lastaamalla ja myymällä paikallisille asukkaille vettä.


title: The Erasure Show

text: The Erasure Show on brittiläisen synthpop-yhtye Erasuren, Live Here Now -palvelun kautta julkaisema, yhdeksäntoista CD-levyä sisältävä äänitekokonaisuus. Jokainen levy sisältää yhden The Erasure Show -kiertueeseen sisältyneen konsertin äänitettynä kokonaisuudessaan. Kustakin äänitetystä konsertista valmistettiin 1 000 kappaletta levyjä, joista puolet myytiin välittömästi konsertin jälkeen yleisölle ja puolet myöhemmin postimyynnin kautta.


title: The Erasure Show

text:
Konsertit on äänitetty Irlannissa, Isossa-Britanniassa ja Saksassa.Levyjen kappalelistat ovat lähes identtisiä, suurimpien erojen muodostuessa kolmen eri intron vaihtelevasta käytöstä, mutta myös muutama kappale vaihtuu kiertueen edetessä:
Kaikki kappaleet (Clarke/Bell), paitsi "Rapture" (D. Harry/C. Stein), "Ave Maria" (F. Schubert) ja "Three Blind Mice" (trad.)


title: Mrs. Doubtfire – Isä sisäkkönä

text: Mrs. Doubtfire – Isä sisäkkönä () on vuonna 1993 ensi-iltansa saanut Chris Columbuksen ohjaama komediaelokuva. Elokuvan Suomen ensi-ilta oli 18. helmikuuta 1994.


title: Mrs. Doubtfire – Isä sisäkkönä

text:
Elokuva kertoo näyttelijä Daniel Hillardista, joka pääsee tapaamaan lapsiaan vain kerran viikossa avioeron takia. Hillardin mielestä tämä on liian harvoin. Hänen kuullessaan, että hänen ex-vaimonsa hakee lapsille kodinhoitajaa ja sisäkköä, Daniel päättää ryhtyä hommaan. Hillardin veli ja tämän apuri maskeeraavat Danielin vanhaksi herttaiseksi Mrs. Doubtfireksi, joka valloittaa niin lasten kuin ex-vaimonkin sydämen. Mutta kaikki ei kuitenkaan suju ihan suunnitelmien mukaan.
Elokuva sai Oscar-palkinnon parhaasta maskeerauksesta. Elokuva palkittiin myös parhaan musikaali- tai komediaelokuvan Golden Globe -palkinnolla, ja Williams palkittiin parhaana komedianäyttelijänä.


title: Mrs. Doubtfire – Isä sisäkkönä

text: Näyttelijä Bonnie Hunt aloitti "Mrs. Doubtfire 2" -elokuvan käsikirjoituksen tekemisen vuonna 2001, ja elokuvan oli tarkoitus ilmestyä loppuvuodesta 2007. Robin Williams ei kuitenkaan ollut tyytyväinen käsikirjoitukseen, joten jatko-osaa ei koskaan tehty useista uudelleenkirjoituksista huolimatta.


title: Mrs. Doubtfire – Isä sisäkkönä

text: Huhtikuussa 2014 jatko-osan suunnittelu aloitettiin uudelleen. Käsikirjoittajaksi valittiin David Berenbaum. Pääosan näyttelijäksi valittiin jälleen Robin Williams ja ohjaajaksi Chris Columbus. Hanke kuitenkin kaatui jo sen alkuvaiheissa, kun Robin Williams menehtyi saman vuoden elokuussa.


title: Alfonso Pecoraro Scanio

text: Alfonso Pecoraro Scanio (s. 13. maaliskuuta 1959) on italialainen poliitikko.


title: Alfonso Pecoraro Scanio

text: Scanio syntyi Salernossa. Hän on istunut Italian edustajainhuoneessa vuodesta 1992. Hän on Italian vihreän puolueen nykyinen puheenjohtaja ja 17. toukokuuta 2006 lähtien ympäristöministeri Romano Prodin hallituksessa. Hän on aiemmin toiminut vuosina 2000–2001 maatalousministerinä Massimo D'Aleman toisessa hallituksessa.


title: Alfonso Pecoraro Scanio

text: Scanio on ollut vuodesta 2000 avoimesti biseksuaalinen. Hänellä on nuorempi veli Marco Pecoraro Scanio, joka on tullut tunnetuksi jalkapalloilijana ja poliitikkona.


title: Ekin Deligöz

text: Ekin Deligöz (s. 21. huhtikuuta 1971 Tokat) on turkkilaissyntyinen saksalainen poliitikko. Hän kuuluu Saksan vihreisiin ja on istunut vuodesta 1998 lähtien Saksan liittopäivillä.


title: Ekin Deligöz

text: Deligözin perhe muutti Saksan liittotasavaltaan vuonna 1979. Hän on naimisissa ja hänellä on kaksi lasta. Deligöz on opiskellut hallintotieteitä Konstanzin ja Wienin yliopistoissa.


title: Ilda Figueiredo

text: Maria Ilda da Costa Figueiredo (s. 30. lokakuuta 1948) on Portugalin kommunistisen puolueen poliitikko. Hän oli GUE/NGL-ryhmän jäsen Euroopan parlamentissa vuosina 1999–2012.


title: Ilda Figueiredo

text: Figueiredo syntyi Troviscalissa, Oliveira do Bairron kunnassa. Hän on toiminut Vila Nova de Gaian ja Porton kaupunginvaltuustoissa ja istunut vuosina 1979–1991 Portugalin parlamentissa.


title: Ranskan kansalliskokous

text: Ranskan kansalliskokous ("Assemblée nationale") on Ranskanvuoden 1958 perustuslain mukaisesti maan parlamentin alahuone, joka valitaan suoralla kansanvaalilla. Kansalliskokous kokoontuu Palais Bourbonissa, Pariisissa.


title: Ranskan kansalliskokous

text:
Ranskan historiassa on useasti toiminut kansalliskokoukseksi nimitetty poliittinen organisaatio.
Kaikki kansalliskokouksen 577 edustavaa valitaan yleiseen äänioikeuteen perustuvilla vaaleilla, jotka perustuvat enemmistövaaliin sekä vaalipiireissä toimitettavaan kahteen äänestyskierrokseen. Vaalikausi on viiden vuoden mittainen, jos kansalliskokousta ei tasavallan presidentti sitä ennen hajota. Vaalipiirit koostuvat noin 100 000 asukkaan yksiköistä. Harvaan asutun maaseudun ja taajasti asuttujen kaupunki vaalipiirien välillä vallitsee kuitenkin voimakas eriarvoisuus, sillä maaseudulla tulee ehdokas valituksi pienemmällä äänimäärällä kuin suurissa asutuskeskuksissa.


title: Ranskan kansalliskokous

text: Kahden vaalikierroksen järjestelmässä edustaja tulee valituksi ensimmäisellä äänestyskierroksella, jos hän saa enemmistön eli yli 50 % annetuista äänistä ja yli 25 % kaikkien äänioikeutettujen äänimäärästä. Toiselle kierrokselle pääsevät vain ehdokkaat, jotka ovat saaneet vähintään 12,5 % kaikkien äänioikeutettujen äänistä. Näin ranskalaisessa järjestelmässä myös nukkuvien puolueella on melkoinen merkitys. Toisella kierroksella tulee valituksi ehdokas, joka on saanut eniten ääniä, vaikka hän ei saisikaan enemmistöä annetuista äänistä. Jokaisella ehdokkaalla on myös sijaisehdokas, joka tarvittaessa tulee varsinaisen ehdokkaan tilalle. Näin käy jos valitusta edustajasta tulee esimerkiksi ministeri.


title: Ranskan kansalliskokous

text: Perustuslain muutos 10. heinäkuuta 1985 muutti enemmistövaalin suhteelliseksi, ja tällöin vaalipiirinä oli departementti, jossa ehdokaslistalle oli asetettu viiden prosentin äänikynnys. Vuoden 1986 vaaleissa Ranskan kansalliskokous saikin uuden enemmistön, joka palautti äänestyskäytännön uudelleen takaisin vanhaan enemmistövaaliin. Poliittisiin ajatuksiin on kuitenkin jäänyt elämään muutos vaalitavasta, ja eräänlainen sekajärjestelmä on ollut usein esillä.


title: Ranskan kansalliskokous

text: Nykyisin, vuodesta 1986 lähtien, valitaan 570 edustajaa Ranskan departementeistä sekä viisi edustajaa merentakaisista yhteisöistä (kaksi Ranskan Polynesiasta, yksi Wallis- ja Futunasaarilta, yksi Saint-Pierre ja Miquelonista ja yksi Mayottesta) sekä kaksi edustajaa Uudesta-Kaledoniasta.


title: Ranskan kansalliskokous

text: Vuoden 1958 perustuslain astuttua voimaan viidennessä tasavallassa, niin kansalliskokous yhdessä senaatin kanssa muodosti parlamentin, jolla oli tehtäväksi määritelty lainsäädäntövallan käyttö.Yhteistyössä se näet päättää, tarvittaessa äänestäen, senaatin kanssa laista ja lakiehdotuksista. Mikäli senaatti hylkää kansalliskokouksen hyväksymän lain, niin se palaa takaisin kansalliskokouksen käsittelyyn paranneltavaksi. Tätä parlamentin eri kamarien välistä sisällöltään identtisten tekstien etsimistä kutsutaan "navetteksi". Jos kuitenkaan erimielisyyttä saada ratkaistua, niin asetaan parlamentaarinen sekakomitea, jossa on 7 edustajaa ja 7 senaattoria, joiden tehtävän on löytää ratkaisu erimielisyyksiin. Näin sekakomitean tehtävänä on kirjoittaa uusi esitys asiasta, mutta mikäli tämäkään ei onnistu, niin lopulta hallituksen pyynnön jälkeen kansalliskokous ratkaisee asian ilman senaattia. Näin, koska kansalliskokous on valittu suoralla kansanäänestykselle ja se edustaa kansaa. Tätä päätäntätapaa kutsutaan kutsutaan kansalliskokouksen viimeiseksi sanaksi asiassa.


title: Ranskan kansalliskokous

text: Hallitus on toimistaan tilivelvollinen kansalliskokoukselle eli hallituksen tulee nauttia kansalliskokouksen enemmistön luottamusta. Kansanedustajat, vähintään 58, voivat yhdessä allekirjoittaa epäluottamuslauseen hallitukselle. Asiasta äänestetään ja hallituksen on saatava taakseen ehdoton enemmistö eli puolet kaikista kansanedustajista. Jos hallitus on saanut epäluottamuslauseen, niin pääministerin on jätettävä eronpyyntönsä tasavallan presidentille, jonka on se tällöin hyväksyttävä.


title: Ranskan kansalliskokous

text: Tasavallan presidentti voi hajottaa kansalliskokouksen ja määrätä uudet vaalit järjestäviksi. Viiden tasavallan historiassa Tasavallan presidentti on käyttänyt tätä oikeuttaan viisi kertaa.


title: Ranskan kansalliskokous

text: Kun kansalliskokous toimii yhdessä senaatin kanssa, niin tällöin se kokoontuu Versaillesin linnassa ja kyseessä on tällöin kongressi ja sen tehtävänä on perustuslain muutosten tekeminen. Toinen tapa muuttaa perustuslakia on kansanäänestys.


title: Ranskan kansalliskokous

text: Vuodesta 1958 lähtien kansalliskokouksen edustajakausi on ollut viiden vuoden mittainen. Se on lisäksi ollut yhteen sovittamaton ministerien tehtävien kanssa, eli jos edustaja valitaan ministeriksi, niin hänellä on kuukausi aikaa tehdä valinta kahden tehtävän välillä. Valituksi kansalliskokoukseen voi tulla vasta kun on täyttänyt 23 vuotta.


title: Ranskan kansalliskokous

text: Kansalliskokouksen jäsen saa apua tehtäviinsä liittyvän materiaalin ja talousasioiden järjestämiseksi: hänen palkkansa (vuonna 2007) on 6 897,74 euroa kuukaudessa. Hänelle suoritetaan myös edustuskuluja 6 228 euroa kuukaudessa. Lisäksi hänelle on mahdollisuus palkat jopa viisi avustajaa ja heidän käyttöönsä on varattu 8 877 euroa kuukaudessa. Nämä kaikki ovat ranskalaiseen tapaan nettotuloja, siis verojen vähennysten jälkeen.


title: Ranskan kansalliskokous

text: Hänellä on myös toimistotilat kansalliskokouksen rakennuksessa ja erilaisia etuisuuksia liikkumiseen ja kommunikaatioon liittyen. Heillä on myös paranneltu sosiaaliturva ja oma eläkekassa. Edustaja, joka jää valitsematta on oikeutettu saamaan viiden vuoden ajan työttömyystukea, jonka avulla hän voi uudelleentyöllistyä.


title: Ranskan kansalliskokous

text: Perustuslain 26. artiklan mukaisesti sekä kansalliskokoukset että senaatin jäsenet nauttivat työssään parlamentaarista koskemattomuutta.


title: Ranskan kansalliskokous

text: Ennen lakiesityksen yleiskäsittelyä, joko hallitukset tai yksittäisten edustajien esitykset, lähetetään erikoisvaliokuntaan, joita on kuusi vakinaista:


title: Ranskan kansalliskokous

text: Lisäksi kansalliskokouksella on kaksi erikoisvaliokuntaa:


title: Željka Antunović

text: Željka Antunović (s. 15. syyskuuta 1955 Virovitica) on kroatialainen poliitikko. Hän on toiminut maan sosiaalidemokraattisen puolueen tilapäisenä puoluejohtajana sen jälkeen, kun Ivica Račan erosi 11. huhtikuuta 2007. Račan kuoli munuaissyöpään 29. huhtikuuta.


title: Željka Antunović

text: Antunović on toiminut Kroatian parlamentin jäsenenä vuosina 1995–1999 ja jälleen vuodesta 2003. Hän toimi vuosina 2002–2003 maansa puolustusministerinä.


title: Formion

text: Formion oli ateenalainen sotapäällikkö ennen Peloponnesolaissotaa ja sen aikana. Formion oli etevä laivaston komentaja ja hän saavutti voiton peloponnesolaisia vataan Naupaktoksen taistelussa vuonna 429 eaa. Vuonna 428 eaa. Formion johti armeijaa Akarnaniassa.


title: Brasidas

text: Brasidas () (kuoli 422 eaa.) oli spartalainen sotapäällikkö Peloponnesolaissodan aikana. Brasidas oli luultavasti vuoden 430 eaa. eponymi efori. Hän kunnostautui triarkkina Pyloksen taistelussa. Vuonna 424 eaa. Brasidas johti joukkoja Traakiassa. Hän kuoli Amfipoliin taistelussa vuonna 422 eaa.


title: Live Chronicles

text: Live Chronicles on Hawkwindin 4. joulukuuta 1985 Hammersmith Odeonilla nauhoitettu livealbumi. Albumi julkaistiin marraskuussa 1986. Samasta konsertista on tehty myös live-video "The Chronicle Of The Black Sword".


title: Live Chronicles

text: Kiertue perustui edellisen studioalbumin, "Chronicle of the Black Swordin" konseptiin, joka pohjautui Michael Moorcockin "Elric"-novelleihin. Konserteissa albumi soitettiin kokonaan ja tarinaa johdateltiin kappaleiden välillä aiheeseen liittyvillä puheosuuksilla. Myös vanhempaa materiaalia on mukana muutaman kappaleen verran. Lavakokoonpanossa olivat soittajien lisäksi mukana tanssijat Tony Crerar, Kris Tait ja Tim Pollard ja myös Michael Moorcock on mukana lausujana.


title: Live Chronicles

text: Griffinin ja Atomhengen CD-versioissa olevat Michael Moorcockin puheosuudet ja kappaleet "Assault And Battery" ja "Sleep Of A Thousand Tears" jäivät pois alkuperäisestä GWR:n versiosta. Kyseiset kaksi kappaletta julkaisi Flicknife-yhtiö "Zarozinia"-singlen b-puolella. Moorcock ei antanut käyttää osuuksiaan, koska oli tuolloin riidoissa yhtyeen managerin Doug Smithin kanssa.


title: Live Chronicles

text: Castle Communicationsin vuonna 1998 julkaisema CD-versio sisälsi alkuperäisen version yhdellä cd:llä sekä lisäksi toisen CD:n joka oli kokoelma Castlen julkaisemien Hawkwind-albumeiden kappaleista eikä liittynyt millään tavalla "Chronicles"-konseptiin. Griffinin versio sisälsi lisäksi Michael Moorcockin kirjoittaman Elric-novellin "The Dreaming City".


title: Live Chronicles

text:
A-puoliB-puoliC-puoliD-puoliCD 1CD 2
sekä:


title: Naupaktoksen taistelu

text: Naupaktoksen taistelu käytiin vuonna 429 eaa. osana peloponnesolaissotaa Ateenan ja Spartan välillä. Taistelussa ateenalaiset kukistivat ylivoimaisen peloponnesolaisen laivaston.


title: Out & Intake

text: Out & Intake on Hawkwindin 1987 julkaisema albumi joka koostuu live- ja studionauhoituksista vuosilta 1982–1986.


title: Out & Intake

text: Albumi julkaistiin Dave Brockin sanoin ”vain pitämään nimeä yllä uutta materiaalia odotellessa”. Sen julkaisi Flicknife, joka oli aiemminkin julkaissut yhtyeen arkistomateriaalista koostuvia albumikokonaisuuksia.


title: Out & Intake

text: Albumin avaava "Turner Point" perustuu nimensä mukaisesti Nik Turnerin saksofoni-jammailuun ja se on nauhoitettu "Choose Your Masques"-albumin sessioissa vuonna 1982 kuten myös Huw Lloyd Langtonin "Five To Four" joka tunnetaan myös nimellä "5/4". Kyseistä albumia promotoivalla kiertueella marraskuussa 1982 on nauhoitettu kappaleet "Waiting For Tomorrow", "Solitary Mind Games", Turnerin ja Harvey Bainbridgen improvisaatio "Ghost Dance" sekä CD-version bonuksina tulevat Michael Moorcockin "Coded Languages" ja "Warrior On The Edge Of Time".


title: Out & Intake

text: Vuoden 1986 studiosessioista ovat peräisin instrumentaalit "Cajun Jinx", "Starflight", "Flight To Maputo" ja "Confrontation" sekä uudelleennauhoitetut versiot ex-vokalisti Robert Calvertin soolokappaleesta "Ejection" sekä vuoden 1977 "Hassan-I-Sahba"-kappaleesta nimellä "Assassins Of Allah". CD-version bonuskappaleet:


title: The Xenon Codex

text: The Xenon Codex on Hawkwindin studioalbumi vuodelta 1988.


title: The Xenon Codex

text: Albumi nauhoitettiin Loco-studioilla Caerleonissa ja Rockfield-studioilla Monmouthissa vuoden 1988 helmi- ja maaliskuussa ja sen tuottivat yhtye yhdessä Guy Bidmeadin kanssa. Sen tunnetuimmat kappaleet ovat avauskappale "The War I Survived" ja "Heads", jotka molemmat sanoitti Hawkwind-fani Roger Neville-Neil, jolta kitaristi-laulaja Dave Brock tilasi sanoituksia, sekä basisti Alan Daveyn säveltämä "Sword Of The East". Musiikillisesti albumi edustaa enemmän yhtyeen hard rock-painotteista puolta soolokitaristi Huw Lloyd Langtonin ollessa hyvin esillä kappaleissa. Hawkwind-tyylin myös syntetisaattoreita ja elektronisia soittimia käytetään runsaasti, etenkin Harvey Bainbridgen säveltämissä kappaleissa.


title: The Xenon Codex

text: Albumi nousi Britannian albumilistalla sijalle 79. pysyen listalla vain kaksi viikkoa ja sitä on kritisoitu huonosta tuotannosta ja heikosta kappalemateriaalista. Allmusic-sivuston arvostelija toteaa albumilla olevan "vahvoja kappaleita, vaikkakin albumi ei kuulu yhtyeen vahvimpiin".


title: The Xenon Codex

text: "The Xenon Codex" jäi yhtyeen pitkäaikaisen kokoonpanon viimeiseksi rumpali Danny Thompsonin ja kitaristi Lloyd Langtonin erottua yhtyeestä albumin julkaisun jälkeen. Albumista on julkaistu remasteroitu versio vuonna 1999 (Essential) ja vuonna 2010 (Atomhenge).


title: Space Bandits

text: Space Bandits on Hawkwindin studioalbumi vuodelta 1990.


title: Space Bandits

text: Pitkäaikainen kokoonpano oli hajonnut vuonna 1989 Huw Lloyd Langtonin ja Danny Thompsonin lähdettyä yhtyeestä. Thompsonin tilalle rumpuihin tuli Richard Chadwick, joka tälläkin hetkellä (2011) on yhtyeen rumpalina. Langtonin tilalle ei otettu uutta kitaristia, vaan sen sijaan yhtyeeseen palasi 1970-luvun kokoonpanoista tuttu viulisti/kosketinsoittaja Simon House, tosin enemmän vierailijan statuksella. Lisäksi yhtyeeseen liittyi naissolisti Bridget Wishart.


title: Space Bandits

text: Albumilla yhtyeen musiikki suuntautuu enemmän elektroniseen musiikkiin (ambient) päin verrattuna edellisen kokoonpanon enemmän valtavirran hard rockia olleeseen materiaaliin. Ainoat hard rock-kappaleet albumilla ovat avauskappale "Images", joka myös julkaistiin singlenä sekä promovideona ja "Out Of The Shadows". Loput kappaleet ovat enemmän tai vähemmän ambient-henkisiä, syntetisaattori-voittoisia kappaleita. Kappale "Black Elk Speaks" perustuu historioitsija John G. Neihardtin intiaanitutkimuksiin.


title: Space Bandits

text:
"Space Bandits" nousi Britannian albumilistalla sijalle 70. Albumi menestyi paria aiempaa albumia paremmin ja
yhtye oli tehnyt myös Yhdysvaltain kiertueen, ensimmäisen vuosikausiin vuoden 1989 lopulla. Näihin aikoihin uudet nousussa olleet alternative-yhtyeet olivat nimenneet Hawkwindin esikuvakseen ja tämä myös vaikutti positiivisesti yhtyeen suosioon.


title: Space Bandits

text: Essential on julkaissut albumista remasteroidun version vuonna 1999, ja vuonna 2010 Atomhenge julkaisi bonuskappaleita sisältävän remasteroidun version.


title: Palace Springs

text: Palace Springs on Hawkwindin parilla studiokappaleella lisätty livealbumi vuodelta 1991.


title: Palace Springs

text: Kappaleet 3-7 on nauhoitettu livenä yhtyeen Pohjois-Amerikan kiertueella Los Angelesin Palace-teatterissa 10. lokakuuta 1989. Kyseessä oli yhtyeen ensimmäinen kiertue uudella mantereella sitten 1970-luvun lopun. Albumi jäi yhtyeessä pitkään mukana olleen kosketinsoittaja-basisti Harvey Bainbridgen viimeiseksi Hawkwindissa.


title: Palace Springs

text: "Assault And Battery (Part I)" ("Lives of the Great Man") ja "The Golden Void (Part II)" ("Void of the Golden Light") on nimetty uudelleen tekijänoikeudellisista syistä. Nimet ovat menneet kuitenkin väärinpäin uudelleennimeämisessä.


title: Palace Springs

text: "Heads"-kappale muodostaa "Time We Left This World Today"n väliosan, mutta on kuitenkin merkitty omaksi kappaleekseen albumin listauksessa.


title: Palace Springs

text: Harvey Bainbridgen ambient / elektro-kokeilu "Acid Test" tunnetaan myös nimellä "Dream Worker". "Damnation Alley"n väliosassa kuullaan reggae-vaikutteinen improvisaatio, josta myöhemmin (1993) muodostui "The Camera That Could Lie"-kappale.


title: Palace Springs

text: Studio-kappaleet "Back in the Box" ja "Treadmill" nauhoitettiin "Space Bandits"-albumin teon aikoihin ja mukana olivat vielä laulaja Bridget Wishart ja viulisti Simon House.


title: Palace Springs

text:
Hawkwindin vuosien 1976-1997 uudelleenjulkaisuihin keskittynyt Atomhenge Records julkaisi albumista remasteroidun, bonus-kappaleita sisältävän version lokakuussa 2012. sekä:
Arvostelu Starfarer.net-sivustolla


title: Red 5

text: Red 5 on 1990-luvulla toiminut saksalainen elektronista musiikkia esittävä yhtye. Yhtyeen keulahahmona toimi Thomas Kukula. Yhtyeen kappaleita ovat muun muassa ""Lift Me Up"" ja ""I Love You/Stop"".


title: Vanilliini

text:
Vanilliini on herkästi palava orgaaninen yhdiste, joka on normaaliolosuhteissa olomuodoltaan valkokeltaista kiteistä jauhetta, jolla on tunnusomainen haju. Yhdistettä esiintyy kukkien tuoksuissa ja semiokemikaalina eliöiden viestinnässä.
Sen kemiallinen kaava on CHO. Vanilliinista käytetään myös nimiä "4-hydroksi-3-metoksibentsaldehydi" ja "2-metoksi-4-formyylifenoli". Se on vaniljan tärkein komponentti.


title: Vanilliini

text: Vanilliinin moolimassa on 152,147 g/mol, sulamispiste 81–83 °C, kiehumispiste 285 °C, tiheys 1,06 g/cm (vesi = 1,0 g/cm), leimahduspiste 153 °C (c.c.), itsesyttymislämpötila >400 °C ja CAS-numero 121-33-5. Vanilliinin liukoisuus veteen 25 °C:n lämpötilassa on 1,0 g/100 ml. Vanilliinin isomeeri on isovanilliini CAS 621-59-0.


title: Vanilliini

text: Vanilliini on haitallista vesieliöille. Vanilliinia voidaan valmistaa guajakolista (CHO) ja ligniinistä. Ligniini on selluloosateollisuuden sivutuote.


title: Vanilliini

text: Vanilliinia kuten myös sen johdannaista etyylivanilliinia käytetään ruokateollisuudessa, kosmetiikassa ja tupakan lisäaineena. Etyylivanilliini on kalliimpaa, mutta sillä on voimakkaampi maku. Se eroaa tavallisesta vanilliinista sisältämällä etoksiryhmän (–O–CHCH) metoksiryhmän (–O–CH) sijaan.


title: Valdis Zatlers

text: Valdis Zatlers (s. 22. maaliskuuta 1955 Riika) toimi Latvian presidenttinä 8. heinäkuuta 2007 – 7. heinäkuuta 2011.


title: Valdis Zatlers

text: Zatlers on siviiliammatiltaan lääkäri. Hän valmistui vuonna 1979 Riian lääketieteen instituutista ja on työskennellyt vuodesta 1994 traumatologisen ja ortopedisen sairaalan johdossa.


title: Valdis Zatlers

text: Zatlers ei ollut minkään puolueen jäsen, mutta allekirjoitti Andris Šķēlen kansanpuolueen (Tautas Partija) manifestin sitä perustettaessa 1998. Zatlers oli hallitsevan koalition (Tautas partija, ZZS, LPP/LC ja TB/LNNK) ehdokas. Hän sai 31. toukokuuta 2007 presidentin valinnassa saeimassa 58 ääntä vastaehdokkaansa Aivars Endziņšin 39 ääntä vastaan.


title: Valdis Zatlers

text:
Ennen vaalia Zatlers tunnusti ottaneensa vastaan yksityisiä lahjoituksia potilailta. Korruptiota seuraava Transparency International Latvia piti käytäntöä kyseenalaisena ja pyysi korruption vastaista virastoa tutkimaan syyllistyikö presidenttiehdokas Zatlers johonkin.
Häntä sakotettiin 250 latia hänen jätettyään lahjoituksista verot maksamatta.


title: Valdis Zatlers

text: 28. toukokuuta 2011 Zatlers määräsi kansanäänestyksen parlamentin ("saeima") hajotuksesta. Hän syytti parlamenttia valehtelusta ja oligarkkien etujen ajamisesta. Aiemmin parlamentti oli estänyt korruption vastaista virastoa tutkimasta edustaja Ainārs Šlesersin taloa. Kansanäänestyksen päivämääräksi määrättiin 23. heinäkuuta. Hävitessään äänestyksen presidentti joutuu eroamaan.


title: Valdis Zatlers

text: Presidentin uudelleenvalinnasta äänestettiin parlamentissa 2. kesäkuuta. Toiselle kaudelle pyrkivän Zatlersin voitti pankkiiri Andris Bērziņš.


title: Valdis Zatlers

text: Zatlers perusti heinäkuussa 2011 Reformipuolueen (Zatlera reformu partija), josta tuli vuoden 2011 parlamenttivaaleissa toiseksi suurin.


title: Tommy Suharto

text: Hutomo Mandala Putra eli Tommy Suharto (s. 15. heinäkuuta 1962) on Indonesian entisen presidentti Suharton poika.


title: Tommy Suharto

text: Tommy Suharto sai vuonna 2002 viidentoista vuoden vankeustuomion murhaajan palkkaamisesta korkeimman oikeuden tuomari Syafiuddin Kartasasmitan perään, aseiden luvattomasta hallussapidosta sekä oikeuden pakoilemisesta. Hänen tuomiotansa kuitenkin lyhennettiin useaan otteeseen, ja mies vapautettiin vuoden kestävään ehdonalaiseen lokakuussa 2006.


title: Tommy Suharto

text: Suharto oli vuosina 1997–2006 naimisissa Ardhia Pramesti Reita Cahyanin eli "Tatan" kanssa. He saivat kaksi lasta, Dharma Mangkuluhurin ja Gayanti Hutamin, ennen avioeroaan.


title: Monsters of Rock

text: Monsters of Rock on vuosittain järjestettävä hard rock- ja heavy metal -festivaali. Tunnetuimpia esiintyjiä festivaaleilla ovat olleet muun muassa Scorpions, Metallica, Kiss, AC/DC, Whitesnake, Iron Maiden, Bon Jovi, Guns N' Roses ja Ozzy Osbourne.


title: Monsters of Rock

text: Vuonna 1988 festivaalien tunnelmat olivat traagiset, sillä Guns N' Roses -yhtyeen esityksen aikana kaksi ihmistä jäi yleisön tallomaksi mutavellissä.


title: Monsters of Rock

text: Festivaalia ei järjestetty


title: Monsters of Rock

text: Festivaalia ei järjestetty.


title: John Esposito

text: John Esposito on yhdysvaltalainen pokeriammattilainen. Esposito on urallaan voittanut yhden World Series of Pokerin (WSOP) turnauksen: 2 500 dollarin limiitti hold'em -turnauksen vuonna 1999. Turnauksen ykköspalkinto oli 219 225 dollaria. WSOP:n pääturnauksesta hänellä on useita hyviä sijoituksia: yhdestoista vuonna 1989, kahdestoista vuonna 1995, yhdeksästoista vuonna 1996 ja 26. vuonna 2001.


title: John Esposito

text: Vuonna 1993 Esposito voitti L.A. Poker Classicin 5 000 dollarin no limit hold'em -turnuksen ja vuonna 2002 saman tapahtuman 1 000 dollarin pot limit hold'emin sekä vuonna 2003 1 500 dollarin omaha hi/lon. Marraskuussa 2004 Esposito ansaitsi 235 711 dollaria oltuaan ykkönen Five-Diamond World Poker Classicin 2 000 dollarin no limit hold'em -turnauksessa.


title: John Esposito

text: Elokuussa 2007 Espositon pokeriuran turnausansiot ylittivät 1,9 miljoonaa dollaria.


title: Pelkkää juhlaa – 25v. Juhlakokoelma

text: Pelkkää juhlaa - 25 v. Juhlakokoelma on suomalaisen Popeda -yhtyeen neljäs kokoelmalevy. Se julkaistiin vuonna 2002. Kokoelma sisältää 36 hittiä yhtyeen 25-vuotiselta uralta. Kappaleista yhdeksän on Pate Mustajärven soololevytyksiä. Kokoelma on Popedan myydyin levy ja se saavutti tuplaplatinaa vuonna 2006.


title: Kaasua...

text: Kaasua... on suomalaisen Popeda-yhtyeen 15. elokuuta 1983 julkaistu viides studioalbumi. Kyseessä on Popedan läpimurtolevy, ja etenkin sen kappaleesta ”Kaasua, komisaario Peppone” tuli yksi yhtyeen suurimmista klassikoista.


title: Kaasua...

text: Albumi on Popedan viimeinen, jolla soittaa sen alkuperäinen rumpali Kai Holm, ja ensimmäinen, jolla on mukana kosketinsoittaja Eero ”Safka” Pekkonen. Muut jäsenet albumilla ovat Pate Mustajärvi (laulu), Arwo Mikkonen (kitara), Jyrki K. Melartin (basso) ja Costello Hautamäki (kitara).


title: Kaasua...

text: Albumin myynti ylitti kultalevyrajan tammikuussa 1997.


title: Kaasua...

text: Albumille tavoiteltiin yhtyeen keikkojen tunnelmaa. Uutta materiaalia harjoiteltiin basisti Jyrki K. Melartinin mökillä Hämeenkyrön Vesajärven kylässä. Valmiita omia kappaleita oli kuusi: ”Kaasua, komisaario Peppone”, ”Kaikki tiet vievät koomaan”, ”Armahdus”, ”Liian myöhään” ja ”Silirimpsis hei”. Sen sijaan esimerkiksi ”Kiinni jäin” ja ”Painajainen” työstettiin vasta studiossa. Oman materiaalin puutteen vuoksi mukaan otettiin kappale ”Soittomatkalla”, joka on cover Lynyrd Skynyrdin kappaleesta ”The Needle and the Spoon”. Suomenkieliset sanat kirjoitti solisti Pate Mustajärvi.


title: Kaasua...

text: Albumin äänitti kesäkuussa 1983 MSL-studiolla Mika Sundqvist, joka oli tehnyt yhtyeen kanssa yhteistyötä huhtikuusta 1978 lähtien. Tuotannosta vastasi Sundqvist yhdessä Popedan kanssa. Äänityssessiot alkoivat kuudelta aamulla, mitä ennen oli käytetty runsaasti alkoholia ja nukuttu huonosti.Kontiainen 2009: s. 101.


title: Kaasua...

text: Tuottaja Sundqvist soitti bassoa ainakin kappaleissa ”Kiinni jäin” ja ”Viimeinen mohikaani”. Jälkimmäiseen hän teki myös kertosäkeen sekä demolaulun Pate Mustajärvelle, kun tämä ei meinannut oppia kappaletta.


title: Kaasua...

text: Levyn sävellyksistä vastasivat Popedan kitaristit Arwo Mikkonen ja Costello Hautamäki. Kappaleista viisi oli Mikkosen ja neljä Hautamäen sävellyksiä, minkä lisäksi mukana oli yksi lainakappale. Mikkonen kunnostautui poikkeuksellisen voimakkaasti myös sanoittajana, sillä hän teki yksin tekstit kaikkiaan neljään kappaleeseen sekä yhteen yhdessä Pate Mustajärven kanssa.


title: Kaasua...

text: Musiikillisesti albumia on kuvattu ”raa’aksi rock ’n’ rolliksi”. Basisti Jyrki K. Melartinin mukaan albumilla oli vielä mukana ”sitä hulluutta, jota oli keikoillakin”.


title: Kaasua...

text:
Kappale ”Kaasua, komisaario Peppone” oli peräisin Costello Hautamäen lyhyestä visiitistä Sleepy Sleepers -yhtyeessä. Kappale oli jäänyt yli levytysmatkalta Englannista, sillä se oli tuolloin keskeneräinen, eikä siten ehtinyt valmistua Sleepy Sleepersin äänitettäväksi. Popedan kanssa kappaleeseen kehitettiin vielä The Rolling Stonesille tyypillinen kitaraviritys. Nimi Peppone on väännös yhtyeen kosketinsoittaja Eero ”Safka” Pekkosen sukunimestä.
 Muusikot


title: Juha-Pekka Haataja

text: Juha-Pekka Haataja (s. 31. lokakuuta 1982 Oulu) on suomalainen jääkiekkoilija, joka pelaa SM-liigajoukkue KooKoossa. Hän toimii joukkueen varakapteenina. Haataja on pelipaikaltaan oikea laitahyökkääjä ja laukoo oikealta.


title: Juha-Pekka Haataja

text: Haataja on Oulun Kärppien kasvatti. Hän voitti joukkueessa B-nuorten Suomenmestaruuden vuonna 2000. Kaudella 2000–2001 Haataja sijoittui 28 maalilla A-nuorten SM-liigan maalipörssissä kuudenneksi. Kaudella 2001–2002 hän voitti Kärppien A-nuorten sisäisen syöttöpörssin ja jakoi tehoilla 16+20=36 joukkueen sisäisen pistepörssin voiton Tomi Mustosen kanssa. Haataja teki samalla kaudella myös SM-liigadebyyttinsä pelaten yhteensä 15 runkosarja- ja neljä playoff-ottelua, tehden neljä maalia. Hän pelasi ensimmäisen SM-liigaottelunsa 4. lokakuuta 2001 vieraissa Tampereen Ilvestä vastaan ja teki samassa ottelussa myös ensimmäisen liigamaalinsa. Huhtikuussa 2002 Haataja teki kaksivuotisen jatkosopimuksen Kärppien kanssa.


title: Juha-Pekka Haataja

text: Ensimmäisellä kokonaisella SM-liigakaudellaan 2002–2003 Haataja pelasi runkosarjan kaikissa 56 ottelussa tehden 10 tehopistettä (4+6). Hän voitti liigassa hopeaa keväällä 2003. Kaudella 2003–2004 Haatajan runkosarjaa lyhensi hieman lokakuussa 2003 tullut polvivamma. Hän voitti Suomenmestaruuden keväällä 2004. Saman vuoden toukokuussa Haataja teki kaksivuotisen jatkosopimuksen Kärppien kanssa. Keväällä 2005 hän voitti toisen Suomenmestaruutensa ja keväällä 2006 SM-pronssia.


title: Juha-Pekka Haataja

text: Huhtikuussa 2006 Haataja teki kaksivuotisen sopimuksen Rauman Lukon kanssa. Samalla joukkueeseen siirtyivät myös Kärpistä tutut joukkuetoverit Pekka Saarenheimo ja Henrik Juntunen. Haataja ja Saarenheimo muodostivat Lukossa hyökkäysketjun Shayne Toporowskin kanssa ja pidensivät sopimuksiaan vuodella kevääseen 2009 saakka tammikuussa 2007. Haatajalle kausi oli todellinen läpimurto, sillä hän sijoittui 59:llä tehopisteellä (27+32) koko SM-liigan pistepörssissä kolmanneksi Espoo Blues Martin Kariyan ja joukkuetoverinsa Josef Strakan jälkeen. Haataja sijoittui samalle sijalle myös maalipörssissä Jokereiden Jani Ridan ja Kärppien Mika Pyörälän jälkeen. Hänen toinen Lukko-kautensa 2006–2007 päättyi kuitenkin jo joulukuussa 2007 jalkavammaan, kun Bluesin Erkki Rajamäki kaatui hänen jalkansa päälle Haatajan mennessä vaihtoaitioon. Hänen kautensa jäi 33 runkosarjaottelun mittaiseksi.


title: Juha-Pekka Haataja

text: Kausi 2008–2009 oli Haatajalle taas ehjä ja hän voitti 50:llä tehopisteellään (24+26) Lukon sisäisen pistepörssin. Haataja oli myös koko SM-liigan toiseksi paras maalintekijä HIFK:n Ilkka Pikkaraisen, Kärppien Jonas Anderssonin sekä JYPin Jarkko Immosen ja Tuomas Pihlmanin kanssa. Hänet valittiin SM-liigan syyskuun 2008 parhaaksi pelaajaksi.


title: Juha-Pekka Haataja

text: Kaudeksi 2009–2010 Haataja siirtyi yksivuotisella sopimuksella Helsingin IFK:hon. Syyskuussa 2009 hän sai käsivamman, joka lyhensi Haatajan runkosarjaa noin puolellatoista kuukaudella. Hän teki runkosarjassa 16 maalia, joilla Haataja oli HIFK:n kolmanneksi paras maalintekijä. Hän jakoi neljällä maalillaan joukkueen sisäisen maalipörssin voiton Petteri Wirtasen kanssa kevään 2010 pudotuspeleissä. Maaliskuussa 2010 Haataja teki vuoden mittaisen jatkosopimuksen HIFK:n kanssa. Kaudella 2010–2011 hän oli joukkueen kolmanneksi paras pistemies ja maalintekijä tehden 38 pistettä (16+22). Haataja jakoi koko kevään 2011 pudotuspelien pistepörssin voiton joukkuetoverinsa Mikael Granlundin kanssa 16:lla tehopisteellä (8+8). Hän voitti kauden päätteeksi Suomenmestaruuden.


title: Juha-Pekka Haataja

text: Haataja palasi Kärppiin kaudeksi 2011–2012 2+1+1+1-vuotisella sopimuksella. Tämä tarkoittaa, että kahden kauden jälkeen hän voi käyttää sopimuksesta vuoden option. Hänet nimettiin joukkueen varakapteeniksi. Haataja pelasi maaleitta 26. marraskuuta 2011 asti, kunnes hän teki kauden avausmaalinsa Tapparaa vastaan muodostaessaan Kärppien ykkösketjun Jari Viuhkolan ja Ivan Humlin kanssa. Haataja vakiinnutti ketjussa roolinsa ja hän teki tammikuun 2012 kolmessatoista ottelussa kaksitoista maalia sekä kaksi syöttöpistettä. Haataja valittiin SM-liigan tammikuun kuukauden pelaajaksi, ja 24. tammikuuta hän pelasi ammattilaisuransa 500. runkosarjaottelun SM-liigassa. Hän teki kauden aikana kaikkiaan tehopisteet 24+16=40, ollen joukkueensa paras maalintekijä ja toiseksi paras pistemies Ivan Humlin jälkeen. Hän jakoi koko SM-liigan maalipörssin toisen sijan HIFK:n Ville Peltosen, KalPan Sakari Salmisen ja Pelicansin Ryan Laschin kanssa. Haataja oli Kärppien paras maalintekijä ja toiseksi paras pistemies myös kevään 2012 pudotuspeleissä tehoilla 4+2=6. Hän onnistui tekemään kypärätempun puolivälierien neljännessä ottelussa Pelicansia vastaan.


title: Juha-Pekka Haataja

text: Alkukaudella 2012–2013 Haataja muodosti Ivan Humlin kanssa tehokkaan tutkaparin ja teki kauden ensimmäisestä ottelustaan vähintään pisteen per ottelu, kunnes putki katkesi kauden 14. otteluun. Tuohon mennessä hän oli tehnyt jo myös 12 maalia. Haataja oli tehnyt Karjala-turnaukseen asti mennessä 20 ottelussa tehot 14+12=26 ja johti SM-liigan maaottelutauolle lähtiessä liigan piste- ja maalipörssiä tehoilla 14+12=26. Haataja sai Karjala-turnauksessa paikan Suomen joukkueesta, jonne hän palasi takaisin kolmen kauden jälkeen. Haataja teki ennen maaottelutaukoa myös kolmen vuoden jatkosopimuksen Kärppien kanssa ja valittiin SM-liigan lokakuun 2012 kuukauden pelaajaksi. Yhteispeli Humlin kanssa sujui hyvin; Haataja pelasi kaikki runkosarjan 60 ottelua ja voitti lopulta koko runkosarjan piste- (Veli-Pekka Ketola -palkinto) ja maalipörssin (Aarne Honkavaara -palkinto) tehopistein 28+31=59. Hänet valittiin kauden päätteeksi SM-liigan tähdistökentälliseen.


title: Juha-Pekka Haataja

text: Kaudeksi 2013–2014 Haataja siirtyi kaksivuotisella sopimuksella KHL-seura Atlantiin. Hän teki 42 runkosarjaottelussa häneen kohdistuneisiin odotuksiin nähden varsin vaatimattomat 14 tehopistettä. Lisäksi Atlantilla oli vaikeuksia maksaa Haatajan palkkaa. Heinäkuussa 2014 seura purki hänen sopimuksensa. Seuraavana päivänä hänen kerrottiin palaavan kaksivuotisella sopimuksella Kärppiin. Haatajan kesäharjoittelu ei kuitenkaan onnistunut toivotunlaisesti ja hänen liikkeensä ei riittänyt tilanteisiin odotetulla tavalla. Haataja jäi lopulta Kärppien päävalmentaja Lauri Marjamäen "koirankoppiin", eli ei saanut peliaikaa vaikka oli rosterissa. Hän ei mahtunut sopimuksensa viimeisillä hetkillä joukkueen kokoonpanoon. Haataja teki 32 pelaamassaan ottelussa tehot 7+11=18, kunnes hänen sopimuksensa purettiin yhteisymmärryksessä tammikuussa 2015.


title: Juha-Pekka Haataja

text: Haataja siirtyi jatkamaan uraansa kevääseen 2016 asti ulottuvalla sopimuksella Ruotsiin, SHL-joukkue MODO Hockeyn riveihin. Hän oli kevään 2015 karsintasarjassa joukkueen paras pistemies Simon Önerudin kanssa tehoilla 1+3=4. Kaudeksi 2015–2016 MODO:n päävalmentajaksi vaihtui kanadalainen Larry Huras, jonka pelitapaan Haataja ei lopulta sopeutunut ja hän jätti joukkueen vain neljän runkosarjaottelun jälkeen. Lokakuussa 2015 Haataja siirtyi loppukauden kattavalla sopimuksella SM-liigan nousijajoukkue KooKoon riveihin. Häntä oli houkuttelemassa sinne joukkueen kapteeni, Haatajalle aiemmin Kärpistä tuttu joukkuetoveri Ari Vallin. Haataja oli KooKoon toiseksi paras maalintekijä ja kolmanneksi paras pistemies tehoilla 14+19=33. Maaliskuussa 2016 hän teki vuoden mittaisen jatkosopimuksen joukkueen kanssa.


title: Juha-Pekka Haataja

text: Kaudeksi 2016–2017 Haataja nimettiin KooKoon varakapteeniksi. Hän voitti joukkueen sisäisen piste- ja maalipörssin tehoilla 20+21=41. Haataja jakoi liigan maalipörssin kuudennen sijan Pelicansin Vili Sopasen ja TPS:n Tomi Kallion kanssa. Hän oli myös Oscar Eklundin ohella joukkueen ainoa kauden kaikki 60 runkosarjaottelua pelannut pelaaja. Haataja palasi kaudeksi 2017–2018 vuoden mittaisella sopimuksella Helsingin IFK:hon. Hänet nimettiin joukkueen varakapteeniksi. Haataja jakoi 13 osumallaan HIFK:n sisäisen maalipörssin kolmannen sijan Juhani Tyrväisen ja Joonas Raskin kanssa. Pudotuspeleissä hän voitti tehoilla 4+6=10 joukkueen sisäisen maalipörssin sekä jakoi sisäisen pistepörssin voiton Jarkko Malisen ja Patrik Carlssonin kanssa. Haataja jakoi koko pudotuspelien tehotilaston voiton Tapparan Niko Mikkolan kanssa lukemalla +9. Kuudennessä puolivälieräottelussa 29. maaliskuuta 2018 JYPiä vastaan hän ratkaisi joukkueelle välieräpaikan tehtyään HIFK:n 2–1-voittomaalin kahden miehen ylivoimalla. Haataja voitti kauden päätteeksi SM-pronssia.


title: Juha-Pekka Haataja

text: Haataja palasi kaudeksi 2018–2019 kaksivuotisella sopimuksella KooKoohon. Hänet nimettiin joukkueen varakapteeniksi.


title: Juha-Pekka Haataja

text: Haataja edusti Suomea MM-kilpailuissa vuonna 2013. Hän on pelannut yhteensä 32 A-maaottelua tehopistein 6+5=11. Hän teki A-maajoukkuedebyyttinsä 31. elokuuta 2006 Česká Pojišťovna Cupin avausottelussa Liberecissä Tšekkiä vastaan. Haatajan ensimmäinen A-maajoukkuemaali syntyi 16. joulukuuta 2007 Channel One Cupissa Ruotsia vastaan.Haatajalla on avioliitostaan ex-vaimonsa Sinin kanssa lapset Inka (s. 2005), Emil (s. 2007) ja Samuel (s. 2011). Vuosina 2014–2015 hän omisti neljänneksen oululaisesta Urheiluravintola Kentästä.


title: Unbreakable – särkymätön

text: Unbreakable – särkymätön on M. Night Shyamalanin käsikirjoittama ja ohjaama elokuva vuodelta 2000. Sen henkinen jatko-osa "Split" ilmestyi vuonna 2016.


title: Unbreakable – särkymätön

text: Vuonna 2019 "Unbreakable" sai "Split"-elokuvan kanssa yhteisen jatko-osan nimeltään "Glass", joka toimi molempien elokuvien päätösjaksona.


title: Unbreakable – särkymätön

text: David Dunn selviytyy tuhoisasta junaonnettomuudesta ainoana henkiinjääneenä täysin naarmuitta. Häneen ottaa yhteyttä sarjakuvagallerian pitäjä Elijah Price, joka kärsii synnynnäisestä sairaudesta: hänen luunsa murtuvat äärimmäisen helposti. Pricella on hämmästyttävä teoria, johon Dunn ei aluksi usko. Hän nimittäin väittää Dunnin olevan supersankari. Ja kuten supersankareilla yleensä hänellä on erikoiskykyjä: hän on voimakas ja kykenee vaistoamaan toisten ajatukset kosketettuaan heitä eikä hän sairastu koskaan; sekä heikkous: vesi; ja särkymättömän vastavoimana arkkivihollinen joka on erittäin herkkä särkymään: Elijah Price.


title: Oulun uimahalli

text: Oulun uimahalli on Oulussa, Raksilan kaupunginosassa. Oulun uimahalli on Suomen suurimpia ja suosituimpia uimahalleja: vesipinta-alaa on 1 853 m² ja käyntikertoja vuosittain noin 600 000. Uimahalli avattiin syksyllä 1974 ja se oli Suomen ensimmäinen täysimittainen (8-ratainen) 50 metrin uimahalli. Hallia on laajennettu 1980-luvulla kuntoaltaalla. Mittava peruskorjaus ja laajennus tehtiin 2000-luvun alussa, jolloin uimahalliin tuli liukumäki ja monitoimiallas, ja aulatilat järjesteltiin uudelleen.


title: Oulun uimahalli

text: Oulun uimahallin palveluihin kuuluvat allasosaston lisäksi kunto- ja liikuntasali, sekä judo- ja nyrkkeilysalit. Toisessa kerroksessa toimii kahvio, kokoustilat sekä liikuntaneuvontapiste. Allasosastossa on kahdeksanratainen 50 metrin allas, jonka voi jakaa välisillalla, jolloin saadaan kuusitoista 25 metrin rataa, kuusiratainen 25 metrin kuntoallas, lasten opetusaltaat, 35 metriä pitkä liukumäki altaineen, sekä monitoimiallas, jossa on erilaisia vesihierontapisteitä. Hallista löytyy myös kaksi kappaletta yhden ja kolmen metrin ponnahduslautoja, sekä kolmen, viiden, seitsemän ja kymmenen metrin hyppytasot.


title: Oulun uimahalli

text: Uimahyppyjen lisäksi halli on varusteltu hyvin myös uintikilpailuiden järjestämiseen. Uimahallissa on katsomotilat 578 hengelle, videonäyttötaulu ja sähköisen ajanoton vaatimat laitteistot.


title: Oulun uimahalli

text: Liikuntarajoitteisetkin pääsevät uimaan Oulun uimahalliin, esimerkiksi monitoimiallas on varustettu henkilönostimella ja kuntoallas veteen laskeutuvalla pyörätuoliluiskalla.


title: Vladimír Machulda

text: Vladimír Machulda (s. 13. tammikuuta 1971) on tšekkiläinen entinen jääkiekkoilija. Kaudella 1990–1991 Tšekkoslovakiassa ammattilaisuransa aloittanut Machulda on pelannut useissa eri seuroissa ja maissa uransa aikana. Hän pelasi pitkään myös Suomessa. Machulda erikoistui urallaan mestariehdokasjoukkueiden täydennyspelaajaksi ja voittikin kesken kauden joukkuetta vaihtamalla neljä mestaruutta; kaksi Suomessa, yhden Norjassa ja yhden Tanskassa.


title: Mars hyökkää!

text: Mars hyökkää! ("Mars Attacks!") on vuonna 1996 ensi-iltansa saanut Tim Burton ohjaama tieteisfiktioelokuva. Elokuva käyttää tyylilajeinaan mustaakomediaa ja poliittista satiiria sekä on parodiaa b-luokan tieteisfiktioelokuvista.


title: Mars hyökkää!

text: Elokuvassa avaruusteleskoopilla havaitaan tuntemattomia lentävien lautasten mallisia aluksia, jotka lähestyvät maata. Professori Donald Kessler vakuuttelee ihmisille ja Yhdysvaltain presidentille että nämä olennot ovat tulossa hyväntahtoisina, eivätkä suinkaan sotaisina. Humanoidien saapuessa maahan saavat ihmiset karvaasti todeta sen että olennot eivät todellakaan halua rauhaa vaan aloittavat säälimättömän tappoaallon. Myöhemmin avaruusolennot onnistutaan tuhoamaan country-kappaleen avulla, sillä ne eivät kestä laulajan falsettiääniä ja niiden pää räjähtää.


title: Uinti kesäolympialaisissa 1932

text: Vuoden 1932 kesäolympialaisissa, Yhdysvaltojen Los Angelesissa, uitiin yhteensä 11 uintimatkaa, kuusi miehille ja viisi naisille.


title: Pohjolan Peruna

text: Pohjolan Peruna Oy (vuosina 2007–2013 Profood Oy ) on 50 vuotta sitten perustetun Pohjolan Perunan ja Vihannin perunajalostetehtaan omistava yhtiö. Yhtiö on perustettu 2007, jolloin se osti tehtaan ja liiketoiminnan Ravintoraisiolta. Liiketoiminnan ostamisen yhteydessä Profoodille siirtyivät myös Raision tavaramerkit Kokin Parhaat, Mummon Muusi, Mummon ranskalaiset, Mielihyvä sekä suurtalouksille suunnattu tuotemerkki Mestari.


title: Pohjolan Peruna

text: Sen omistavat Pohjoisen Kantayhtiö Oy, Pekka Sarlund Oy, Kari Kolehmainen, Markku Tuuli, Growpotato Oy, Satu Raiski, Paavo Liestalo, Mika Kauppinen, Mika Syrjäpalo ja Petteri Laiti.


title: Pohjolan Peruna

text:
Yhtiö tuottaa perunahiutaleita, perunaraetta ja perunamuusijauheita sekä perunapakasteita joko vesikeitettyinä tai kasviöljyssä keitettyinä. Valmisruokakomponentteja sekä autoklaavattuja vakuumipakkauksiin pakattuja annosperunoita, suikaleita, kuutioita ja pariisinperunoita. Lisäksi yhtiö valmistaa tuoreperunamuusia, joka säilytetään jääkaappilämpötilassa ja lämmitetään ennen käyttöä.
Yhtiön pääkonttori sijaitsee Raahen Vihannissa.


title: Pohjolan Peruna

text: Yritys on Elintarviketeollisuusliiton jäsen ja Pro Peruna ry:n jäsen.


title: Eric J. Serlachius

text: Eric Johan Serlachius (17. toukokuuta 1884 Viipuri – 22. syyskuuta 1936) oli suomalainen lakimies, joka toimi oikeusministerinä Kivimäen hallituksessa vuosina 1933–1936. Hallituksessa Serlachius edusti Ruotsalaista kansanpuoluetta. Hän kuului Serlachiuksen sukuun ja hänen isänsä oli oikeusneuvos Julian Serlachius.


title: Hugo Malmberg

text: Hugo Albert Malmberg (23. joulukuuta 1864 Vaasa – 3. maaliskuuta 1956) oli suomalainen lakimies. Ruotsalaista kansanpuoluetta edustanut Malmberg oli oikeusministerinä Kivimäen hallituksessa 1932–1933. Ministerikautensa jälkeen Malmberg toimi lyhyen ajan Vaasan hovioikeuden presidenttinä.


title: Hugo Malmberg

text: Malmberg osallistui porvarissäädyn edustajana säätyvaltiopäiville 1891.


title: Anger Management

text: Anger Management on vuonna 2003 tehty komediaelokuva. Elokuvan on ohjannut Peter Segal.


title: Anger Management

text: Elokuva kertoo Dave Buznikista, joka on hyvin rauhallinen ja aina ystävällinen kaikille. Eikä hän kyllä kovinkaan usein joudukaan riitatilanteisiin. Mutta pieni väärinkäsitys lentokoneessa johtaa suureen välikohtaukseen, jonka seurauksena Dave määrätään kiukunhallintaterapiaan oikeuden päätöksellä. Lääkärikseen hän saa Buddy Rydellin, joka vaikuttaisi tarvitsevan itse hoitoa.


title: Anger Management

text: Elokuvan monissa cameorooleissa nähdään muun muassa Harry Dean Stanton, John C. Reilly, Woody Harrelson, Heather Graham, entinen tennistähti John McEnroe ja New Yorkin entinen pormestari Rudolph Giuliani.


title: Ilmari Killinen

text: Ilmari Killinen (28. heinäkuuta 1876 Kokemäki – 22. lokakuuta 1941 Helsinki) oli suomalainen insinööri, poliitikko, virkamies ja laulaja.


title: Ilmari Killinen

text: Killisen vanhemmat olivat kuuromykkien koulun johtaja Kustaa Killinen ja Matilda Josefina Lagus. Hän valmistui koneinsinööriksi Polyteknillisestä opistosta 1900 ja seuraavana vuonna Saksasta sähköinsinööriksi. Killinen toimi ensin luotsilaitoksen apulaisinsinöörinä 1902–1912 ja sitten G. W. Sohlberg Oy:n insinöörinä 1912–1917, sosiaalihallituksen työnvälitysosaston johtajana 1917–1918, konekauppa Aatra Oy:n teknillisenä johtajana 1918–1923, Helsingin teollisuuskoulun sähkötekniikan lehtorina 1923–1926 ja kauppa- ja teollisuusministeriön toimistopäällikkönä 1926–1936. Tullihallituksen pääjohtajaksi hänet nimitettiin 1936, missä tehtävässä hän toimi kuolemaansa asti.


title: Ilmari Killinen

text: Edistyspuoluetta edustanut Killinen oli kauppa- ja teollisuusministeri Kivimäen hallituksessa 1932–1936. Hän oli lisäksi muun muassa Helsingin kaupunginvaltuuston jäsen sekä Valtion Patruunatehtaan, Outokummun kaivoksen ja Outokumpu Oy:n johtokunnan puheenjohtaja, otti osaa mieskuorojen toimintaan, julkaisi teoksen "Voiman saanti ja siirto" (1916) ja laati G. W. Sohlberg Oy:n, Suomen Metalliteollisuuden työnantajaliiton ja Helsingin puhelinlaitoksen juhlajulkaisut.


title: Ilmari Killinen

text: Laulajana Killinen teki neljä levytyksiä vuonna 1928 ja kaikki tehtiin pianon säestyksellä.


title: Ilmari Killinen

text: Killisen puoliso vuodesta 1900 oli Lilli Karolina Hallman.


title: Dominique Voynet

text: Dominique Voynet (s. 4. marraskuuta 1958 Montbéliard) on ranskalainen vihreän Europe Écologie – Les Verts -puolueen poliitikko. Vuosina 2008–2014 hän toimi Montreuilin pormestarina voitettuaan vaalissa vuodesta 1984 pormestarina toimineen Jean Pierre Brardin.


title: Dominique Voynet

text: Voynet valittiin Euroopan parlamentin jäseneksi vuonna 1989, mutta hän erosi tehtävästä vuonna 1991. Vuosina 1992–1994 hän oli Franche-Comtén alueneuvoston jäsen. Vuonna 1995 Voynet oli ehdolla Ranskan presidentiksi saaden 3,32% äänistä vaalin ensimmäisellä kierroksella. Hän oli myöhemmin ehdokkaana myös Ranskan presidentinvaaleissa 2007, mutta sai vain 1,57 % äänistä.


title: Dominique Voynet

text: Voynet toimi vuodesta 1997 Ranskan ympäristö- ja aluesuunnitteluministerinä Lionel Jospinin hallituksessa, kunnes erosi 9. heinäkuuta 2001. Hän edusti Ranskan senaatissa Seine-Saint-Denis'n departementtia vuosina 2004–2011.


title: Dominique Voynet

text: Koulutukseltaan Voynet on lääkäri. Hän aktivoitui ympäristöasioissa opiskeluvuosinaan 1970-luvulla. Hän oli yksi vihreän liikkeen ("Les Verts") perustajista Ranskassa.


title: Ifriqiya

text: Ifriqiya ("Ifrikija", "Afrikka"; ) on keskiaikainen arabialainen nimitys Välimeren ja Saharan välissä sijaitsevalle Pohjois-Afrikan keskiosalle, alueelle joka kattaa Tunisian, Itä-Algerian ja Libyan Tripolitanian. Se on siten suurin piirtein sama alue kuin aiempi Rooman provinssi Africa, josta nimi "Ifriqiya" myös juontuu. (Nykyajan arabian kielessä "Ifriqiya" merkitsee koko Afrikan mannerta.)


title: Ifriqiya

text: Maa joutui pitkällisten taistelujen tuloksena vuosien 663 ja 703 välisenä aikana islaminuskoisten arabien alistamaksi, arabivalloittajien johtajina olivat Uqba ibn Nafi, Hassan idn al-Numan ja Musa ibn Nusair. Aiemmin Bysantin valtakuntaan kuulunut enimmäkseen kristitty Pohjois-Afrikka ei antanut helpolla periksi arabialaisten hyökkääjien edessä. Erityisesti yhdistyneet berberiheimot johtajinaan Kusaila ibn Lemzem ja al-Kahina tekivät kiivaasti vastarintaa. Maa ei rauhoittunut edes arabien alistettua sen valtansa alle, sillä nyt puhkesi pitkäaikainen haridžien kansannousu johtajanaan muiden muassa Abu l-Chattab al-Maafiri. Vasta lähestyttäessä 700-luvun loppua alkoivat alueen olot rauhoittua.


title: Ifriqiya

text: Jo muslimien Pohjois-Afrikan valloituksen aikana ja pian sen jälkeen joutui koko Maghreb ja kohta myös Andalusia Ifriqiyan käskynhaltijoiden hallitsemaksi, nämä puolestaan olivat vuoteen 705 saakka Egyptin käskynhaltijoiden alaisuudessa. Alueen pääkaupunki oli aluksi Kairouan, 900-luvulta lähtien enimmäkseen Mahdia (al-Mahdiya), jonka aseman vei 1200-luvulla Tunis. Muslimien valta-aseman vakiinnuttua maassa koitti taloudellinen ja kulttuurinen nousukausi. Ifriqiyasta tuli luotettava tukialue Maghrebin berberiheimojen kattavalle arabialaistamiselle.


title: Ifriqiya

text: Alue, josta näin oli tullut arabialainen "Ifriqiya", oli ollut tärkeä koko antiikin ajan. Aikoinaan se oli ollut foinikialaisten perustaman mahtavan Karthagon valtakunnan keskus. Roomalaisten hävitettyä Karthagon se oli muodostanut vauraan roomalaisen provinssin, ja valtakunnan jakauduttua kahtia ja Länsi-Rooman hajottua ollut vandaalien valtakunnan keskus. Kun Bysantti valloitti alueen 533, tuli siitä voimakas ja myöhemmin osittain itsehallinnollinen Karthagon eksarkaatti (Afrikan eksarkaatti), pääkaupunkinaan Karthago. Ensimmäinen arabien Egyptistä käsin tekemä Ifriqiyan valloitusyritys 647 epäonnistui surkeasti, mutta omaijadien 663 aloitettu kampanja saavutti tuloksia. Bysantille uskolliset afrikkalaiset kykenivät kuitenkin 682 lyömään arabit takaisin niin perusteellisesti, että uusi hyökkäys lykkääntyi vuosikymmenellä. Arabit valtasivat lopulta Bysantin viimeisen linnakkeen Afrikassa, Karthagon kaupungin, 698, tuhoten sen täydellisesti, ja saivat tämän seurauksena ylivallan muutamassa vuodessa.


title: Ifriqiya

text: Johtuen suuresta etäisyydestä muslimien valtakeskuksiin Irakissa, alkoi sisäisesti riitainen Ifriqiya jo omaijadikalifien kauden lopulla erkaantua yhtenäisestä muslimivaltakunnasta, mikä tapahtui käytännössä abbasidikalifien vuonna 750 tapahtuneen valtaannousun aikoihin. Jo 700-luvun lopun käskynhaltijat, muhallabidit, saavuttivat laajan itsehallinnon abbasideista. Näiden kukistuttua vuoden 800 paikkeilla joutuivat abbasidit jättämään vallan Ifriqiyassa aghlabideille (800–909). Aghlabidit johtivat aluettaan Kairouanista, ja heidän valta-aikansa eli 800-luku muistetaan Pohjois-Afrikan kulta-aikana. Heitä seurasivat vallassa fatimidit (909–973), jotka hallitsivat ensin Mahdiasta, mutta vallattuaan vihdoin Egyptin siirsivät pääkaupunkinsa sinne, ja luovuttivat Ifriqiyan käskynhaltijoilleen zirideille (973–1152). Ziridit julistautuivat seuraavalla vuosisadalla itsenäisiksi fatimideista ja siirsivät keskuksen takaisin Kairouaniin, mistä seurasi kiivaita taisteluja näiden kahden välillä fatimidien lähetettyä hilaliitteja (Banu Hilal) ziridejä vastaan, ja kun Kairouan tuhottiin, palasi pääkaupunki Mahdiaan. Sittemmin alueen valtasi maghrebilainen berberidynastia almohadit (1152–1229). Se ei kyennyt pitämään Ifriqiyaa hallussaan kauan, ja valtaan nousivat hafsidit (1229–1574), yksi pitkäaikaisimmista muslimidynastioista, joka kesti kunnes ottomaaniturkkilaiset ulottivat ylivaltansa Pohjois-Afrikkaan.


title: Ifriqiya

text: Ifriqiya pysyi vuosisatojen ajan tärkeänä alueena islamilaiselle maailmalle, kunnes alkoi menettää merkitystään myöhäiskeskiajalla. Niin Lähi-idän muslimien kuin Euroopan kristittyjen mielestä alue olisi ollut avainasemassa, mikäli islamilaiset olisivat pyrkineet voimakkaasti Euroopan valloitukseen. Todellisuudessakin Ifriqiyasta käsin muslimit valloittivat Sisilian ja uhkasivat pitkään koko Italiaa. Vasta Euroopan kristittyjen valtioiden voimistuessa ja parantaessa laivastojaan keskiajan lopulla joutuivat Pohjois-Afrikan muslimit vuorostaan eurooppalaisten uhkaamiksi. Hafsidien aikana Ranskan kuningas Ludvig IX Pyhä johti kahdeksannen ristiretken (toisen laskutavan mukaan seitsemännen) Tunisia vastaan 1270. Tämän jälkeen Italian kaupunkivaltiot, Ranska ja sittemmin pääasiassa espanjalaiset tekivät hyökkäyksiä Afrikkaan, niiden tavoitteena oli ensisijaisesti lopettaa berberien merirosvous. Merirosvoilun vuoksi Välimeren etelärannikon maita nimitettiin barbareskivaltioiksi. Lopulta 1500-luvulla pohjoisafrikkalaiset katsoivat parhaaksi alistua tuon ajan islamilaisen maailman voimakkaimman valtakunnan, turkkilaisten, yliherruuteen. Ifriqiyaa ei tämän jälkeen enää ollut erillisenä alueena, ja Tunisia sai nykyiset rajansa.


title: A. E. Rautavaara

text: Albin Ewald Rautavaara (vuoteen 1895 Jernberg, 21. joulukuuta 1873 Ilmajoki – 11. syyskuuta 1941) oli suomalainen juristi ja hallintomies, joka toimi Suomen oikeusministerinä Cajanderin III hallituksessa 1938–1939. Hän oli hallituksessa ammattiministerinä.


title: A. E. Rautavaara

text: Rautavaara suoritti oikeustutkinnon vuonna 1901 ja sai varatuomarin arvon vuonna 1904. Hän toimi senaatin talousosaston kanslistina vuosina 1909–1917, senaatin oikeustoimituskunnan, myöhemmin oikeusministeriön, esittelijäsihteerinä vuosina 1917–1927, oikeusministeriön esittelijäneuvoksena ja kansliapäällikkönä vuosina 1927–1931 ja tasavallan presidentin kanslian kansliapäällikkönä vuosina 1931–1941. Lisäksi hän työskenteli eduskunnan talousvaliokunnan sihteerinä vuosina 1924–1926 ja suuren valiokunnan sihteerinä vuosina 1929–1937.


title: A. E. Rautavaara

text: Rautavaara oli vuonna 1917 yksi Suomen itsenäisyysjulistuksen allekirjoittajista, sillä senaatin oikeustoimituskunnan esittelijäsihteerinä hänen tehtävänään oli asiakirjan varmentaminen.


title: A. E. Rautavaara

text: A. E. Rautavaaran veljiä olivat oopperalaulaja Eino Rautavaara ja laulaja ja kuoronjohtaja Wäinö Rautawaara.


title: Konkordiaplatz

text: Konkordiaplatz on jäävirtojen yhtymäkohta Bernin Alpeilla Sveitsissä Wallisin kantonissa. Konkordiassa kolme jäätikköä, Aletschfirn, Jungfraufirn ja Ewigschneefeld, yhdistyvät etelään virtaavaksi Isoksi Aletschjäätiköksi. Jäätikkö kuuluu Sveitsin Alpit Jungfrau-Aletsch -maailmanperintökohteeseen.


title: Konkordiaplatz

text: Alueen lähellä on monia korkeita vuorenhuippuja, muun muassa:


title: Konkordiaplatz

text: Alueella sijaitsee alun perin vuonna 1877 rakennettu "Konkordiahütte", nykyisin useamman rakennuksen ryhmä, joka tarjoaa majoitusta matkailijoille ja vuorikiipeilijöille.


title: Konkordiaplatz

text: Pakistanissa Karakorum-vuoristossa sijaitseva vastaavanlainen jäävirtojen yhtymäkohta Concordia on nimetty tämän alueen mukaan.


title: Haifan yliopisto

text: Haifan yliopisto (hepreaksi: אוניברסיטת חיפה) on vuonna 1972 (1963) perustettu, Israelin Haifassa toimiva yliopisto.


title: Haifan yliopisto

text: Yliopistossa opiskelee noin 15 000 (18 000) opiskelijaa. Yliopistossa voi opiskella muun muassa yhteiskuntatieteitä, humanistisia tieteitä, oikeustiedettä ja kasvatustiedettä. Yliopisto jakautuu kuuteen tiedekuntaan: humanistinen, yhteiskuntatieteellinen, oikeustieteellinen, luonnontieteellinen ja luonnontieteiden opetus, sosiaalipolitiikka ja terveystieteet sekä kasvatustiede.


title: Haifan yliopisto

text: Laadukkaan korkeamman opetuksen ohella Haifan yliopiston tavoitteena on tarjota opiskelumahdollisuus yhteiskunnan kaikille jäsenille. Erityisesti se pyrkii kannustamaan juutalais- ja arabiväestön keskinäistä ymmärtämystä ja yhteistyötä.


title: Haifan yliopisto

text: Haifan yliopistossa toimii arkeologinen ja taidemuseo Hechtin museo, useita tutkimuskeskuksia ja laitoksia, kuten Evoluution tutkimuslaitos, Informaatioyhteiskunnan tutkimuslaitos, Kansallisen turvallisuuden tutkimuskeskus, Matkailun tutkimuskeskus ja IBM:n tutkimuskeskus.


title: Haifan yliopisto

text: Haifan yliopiston on perustanut 1963 Haifan kaupungin pormestari Abba Hushi Jerusalemin heprealaisen yliopiston akateemisella tuella.


title: Haifan yliopisto

text: Ensimmäisenä vuonna yliopistossa opiskeli 472 opiskelijaa. Humanistisia ja yhteiskuntatieteellisiä aineita saattoi opiskella seuraavilla osastoilla: Raamatuntutkimus, heprealainen kirjallisuus ja kielitiede, juutalaisten historia, yleinen historia, ranskan kieli ja kirjallisuus, englannin kieli ja kirjallisuus, arabian kieli ja kirjallisuus, maantiede, sosiologia ja yhteiskuntatiede. Opetushenkilökuntaa oli 180, joista 50 oli Haifassa vakituisesti.


title: Haifan yliopisto

text: Yliopisto antoi todistukset ensimmäisille sieltä valmistuneille vuonna 1967. Heitä oli 75, ja kolme neljästä aikoi alkaa opettajaksi.


title: Haifan yliopisto

text: Oppilaitos sijaitsi alkuun Erdstein Housessa Haifan Hadar Hacarmel -alueella, mutta se kävi pian ahtaaksi. Yliopisto siirtyi Merkaz Hakarmeliin ja sijoittui rakennukseen, jossa on nyt Viides kunnallinen lukio. Vuonna 1966 Yliopisto muutti Carmelvuorelle, jossa sen pääkampus sijaitsee nykyisin.


title: Haifan yliopisto

text: Laitoksen ensimmäinen rakennus "Monitoimirakennus", pystytettiin 1966. Siinä oli luokkahuoneita, käytäviä, laboratorioita, 110 000 teoksen kirjasto ja kahvio. Maineikas brasilialainen arkkitehti Oscar Niemeyer suunnitteli kampuksen, jolla sijaitsisivat kaikki yliopiston toiminnot yhdessä kokonaisuudessa.


title: Haifan yliopisto

text: Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Haifan yliopisto sijalle 601.-700. maailmassa. THE-yliopistoranking arvioi yliopiston vuoden 2018 listallaan 100. sijalle Aasiassa ja sijaluokkaan 601-800 maailmassa.


title: Jäävirta

text:
Jäävirta on mereen virtaava jäätikkö, jollaisia on muun muassa Grönlannissa ja Antarktiksella. Jäävirrat liikkuvat jäätiköiksi suhteellisen nopeasti, jopa 1000 metriä vuodessa.
Ne tuovat monestikin mieleen vuoristoissa virtaavat laaksojäätiköt.
Etelämantereen kuuluisin jäävirta on mantereen itäosissa sijaitseva Lambertin jäävirta, joka on
jopa 100 km leveä, yli 400 km pitkä ja noin 2500 m syvä. Euroopan pisin virtamainen jäätikkö Aletschgletscher on 27 kilometriä pitkä ja se sijaitsee Sveitsissä, Bernin Alpeilla.


title: Jadranka Kosor

text: Jadranka Kosor (s. 1. heinäkuuta 1953 Pakrac) on kroatialainen poliitikko ja journalisti. Heinäkuussa 2009 Kosorista tuli Kroatian ensimmäinen naispääministeri, kun hänet nimitettiin eronneen Ivo Sanaderin tilalle.


title: Jadranka Kosor

text: Kosor on istunut Kroatian parlamentissa vuodesta 1995 ja toiminut sen varapuheenjohtajana vuosina 1995–1997 sekä jälleen vuodesta 2002.


title: Jadranka Kosor

text: Kosor oli Kroatian demokraattisen unionin presidenttiehdokas vuoden 2005 vaaleissa. Hän sai 20,31 % äänistä häviten Stjepan Mesićille (s. 1934). Voittaessaan hänestä olisi tullut Kroatian ensimmäinen naispresidentti.


title: Jadranka Kosor

text: Kosor nousi pääministeriksi edeltäjänsä Ivo Sanaderin erottua. Hänet valittiin myös HDZ-puolueen johtoon.


title: Zmago Jelinčič Plemeniti

text: Zmago Jelinčič Plemeniti (s. 7. tammikuuta 1948 Maribor) on slovenialainen poliitikko. Hän toimii nationalistisen "Slovenian kansallispuolueen" nykyisenä puheenjohtajana.


title: Zmago Jelinčič Plemeniti

text: Jelinčič oli ehdolla Slovenian presidentinvaaleissa 2002 ja sai kolmanneksi eniten ääniä (8,5 %).


title: Ravintoraisio

text: Ravintoraisio Oy on Raisio Yhtymän päätoimiala. Sen pääliiketoiminta-alueet liittyvät mylly-, rehu-, viljatärkkelys- ja mallasteollisuuteen.


title: Ravintoraisio

text: Ravintoraisio myi 2007 perunaliiketoimintansa Profood Oy:lle.


title: Jay Heimowitz

text: Jay B. Heimowitz (s. 26. joulukuuta 1937) on yhdysvaltalainen liikemies ja pokerinpelaaja. Heimowitz on kautta aikojen menestynein amatööripelaaja World Series of Poker (WSOP) -turnauksissa.


title: Jay Heimowitz

text: Heimowitz aloitti pokerin pelaamisen yhdeksänvuotiaana. Armeijassa hän voitti 10 000 dollaria pelaamalla ja kotiin palattuaan hän käytti rahan pienen olut- ja virvoitusjuomayrityksen ostamiseen. 23-vuotiaana hänestä tuli nuorin Budweiserin toimittaja Yhdysvalloissa. WSOP:ssa Heimowitz pelasi ensi kertaa vuonna 1975..


title: Jay Heimowitz

text: Elokuussa 2007 Heimowitzin pokeriuran turnausansiot ylittivät 1,7 miljoonaa dollaria


title: Jay Heimowitz

text: Heimowitz on voittanut kuusi WSOP-turnausta. Hänellä on voittoja neljällä eri vuosikymmenellä. Pääturnauksessa hän on parhaimmillaan ollut kolmas vuonna 1980.


title: Pure Instinct

text: Pure Instinct on saksalaisen hard rock-yhtye Scorpionsin kolmastoista studioalbumi, joka julkaistiin vuonna 1996. Albumilla on havaittavaissa hieman poprock-vaikutteita. Tämä on ainoa yhtyeen albumi, jolla rumpuja soittaa sessiomuusikko Curt Cress. Albumi julkaistiin myös vaihtoehtoisella kannella alkuperäisen kannen alastomuuden vuoksi.


title: Pure Instinct

text: Suomessa albumi myi kultaa


title: Yamaha TZR 125

text: Yamaha TZR 125 on Yamahan vuosina 1987–1993 valmistama ”kyykkymallinen” eli supersport-tyylin kevytmoottoripyörä. Kyykky viittaa sport-pyörien ajoasennon kyykkymäiseen olemukseen. Nykyään Yamaha TZR:ää valmistetaan mopoversiona ja ne ovat yleisimpiä kyykkymallisia mopoja. Yamaha valmisti myös TZR 125 RR -mallia vuosina 1994–1995. RR-malli on hieman leveämpi ja suurempi ja muistuttaa enemmän isompaa moottoripyörää. Nykyään RR:t ovat harvinaisia.


title: Yamaha TZR 125

text: Täysitehoisen Yamaha TZR:n tehoksi on ilmoitettu noin 26 hv (19,4 kW). Maksimivääntö on noin 1.8 kg/m @ 10000 rpm, joka on kaksinkertainen verrattuna esimerkiksi nelitahtiseen Yamaha YBR:ään. TZR:t olivat aikansa suosituimpia piikkejä yhdessä Hondan vastaavanlaisen NSR 125 -kevytmoottoripyörän kanssa. Vanhoissa TZR:issä onkin paljon tehoa, koska kevytmoottoripyörien 11 kilowatin tehorajoitus tuli vasta pyörien valmistuksen loppumisen jälkeen. Vanhoja TZR:iä piti kuristaa ainakin pakoputkiston kuristuksilla. Yamaha TZR:t on varustettu Y.P.V.S-pakoaukonsäätimellä (Yamaha power valve system), joka tuo etenkin ennen tehopiikkiä (kierrokset alle 7000 rpm) paljon vääntöä, ja oikein toimiessaan säädin vähentääkin kulutusta ja helpottaa matka-ajoa. Y.P.V.S täytyi lukita kiinni-asentoon tehorajoituksen mukaan, yleensä 5 mm ruuvilla. Koska pyörällä on jo ikää, kuristettuja ”tetsareita” on vähemmän. Usea omistaja on jo laittanut pyörän tt:ksi (täysitehoiseksi) juuri sen tuoman teholisän takia. Lisäksi kuristaminen pienentää kaksitahtimoottorin käyttöikää.


title: Yamaha TZR 125

text: Yamaha TZR:t ovat edelleenkin suosittuja Honda NSR:n kanssa. Pyörät ovatkin hyvin kestäviä ikäänsä nähden. 50-kuutioiset mopoversiot ovat erittäin suosittuja, ja osa malleista on Valentino Rossin Yamaha YZR M1-pyörän replikaversioita.


title: Yamaha TZR 125

text: Yamaha esitteli uuden kyykky-mallisen kevytmoottoripyörän 2008, Yamaha YZF R-125:n, kilpailemaan huippusuositun Honda CBR 125R -pyörän kanssa. Pyörä kuuluu Yamahan YZF R-sarjaan, ja siitä on muodostunut CBR:n kaltainen myyntimenestys menevän ulkonäkönsä ja luotettavan tekniikkansa vuoksi.


title: Ensitulo

text: Ensitulo on tuloa, jonka kotimaiset talousyksiköt saavat osallistumisestaan tuotantoon ja korvauksia, jotka rahoitus- ym. varojen omistaja saa varojen järjestämisestä toisen yksikön käytettäväksi. Tulo voi olla palkansaajakorvauksia, tuotanto- ja tuontiveroja vähennettynä tukipalkkioilla, toimintaylijäämää tai sekatuloa sekä omaisuustuloa. (EKT 1995 8.22)


title: Ensitulo

text: Palkansaajakorvaukset + toimintaylijäämä ja sekatulo + omaisuustulot - omaisuusmenot = sektorin ensitulo


title: Ensitulo

text: Kotimaisten sektoreiden ensitulojen summa = kansantulo = BKTL = BKT - kotimaisten talousyksiköiden ulkomaisille talousyksiköille maksamat ensitulot + kotimaisten talousyksiköiden ulkomaisilta talousyksiköiltä saamat ensitulot.


title: Biber

text: Biber () oli saksalainen toisen maailmansodan aikainen yhden hengen pienoissukellusvene. Korvettikapteeni Hans Bartelsin suunnittelema Biber perustui briteiltä Bergenissä, Norjassa kaapattuun "Welman W46" -pienoissukellusveneeseen. Biberin prototyyppi, kutsumanimiltään "Bunte-Boot" tai "Adam", valmistui 15. maaliskuuta 1944 ja Saksan laivasto hyväksyi aluksen 29. maaliskuuta. Sodan loppuun mennessä lyypekkiläinen Flenderwerke-telakka valmisti yhteensä 324 Biberiä.


title: Biber

text: Palveluskäytössä kahdella rungon ulkopuolelle kiinnitetyllä torpedolla varustettu Biber ei ollut lainkaan niin menestyksekäs kuin saksalaiset olivat toivoneet. Biberit operoivat vuosien 1944-1945 taitteessa pääasiassa brittien laivoja vastaan kärsien itse erittäin raskaita tappioita. Biberien tekemät upotukset olivat etupäässä raskaasti kuormattuja maihinnousualuksia ja säiliöproomuja. Upotusten kokonaismäärä nousi noin 93 000 tonniin, mihin moni tavallinen sukellusvene ylti yksin.


title: Biber

text: Biber oli vaikea ohjata, lisäksi kuljettajaa uhkasi häkämyrkytys. Britit kaappasivat vuonna 1945 yksinäisen Biberin, josta löytyi häkämyrkytykseen kuollut kuljettaja. Yleensä Biberien ohjaajat olivat vapaaehtoisia. Ohjaajalla oli sukellusvarusteet: kuivapuku sekä Dräger-hapenkierrätin.


title: Biber

text: Saksalaiset ehtivät suunnitella mielikuvituksellisia erikoistehtäviä Bibereille. Yksi suunnitelma oli pienoissukelluveneiden pudottaminen Suezin kanavaan lentoveneestä. Tehtävänä olisi ollut tukkia kanava upottamalla suuri rahtilaiva.


title: Biber

text: Bibereillä toteutettujen operatioden suurin menestys oli Antwerpenin Kreuzzschanz-sulun sulkuporttien tuhoaminen kahdella torpedolla. Tehtävän suoritti aliluutnantti Langsdorff, joka menetti itse henkensä tehtävässä. Aluksilla kuljetettiin myös tarvikkeita piiritettyihin satamakaupunkeihin: torpedojen tilalle kiinnitettiin vesitiiviit säiliöt, joihin pakattiin muonaa ja muuta tarpeellista. Pienoissukellusveneet pääsivät muita aluksia helpommin pujahtamaan muun muassa IJmuidenin satamaan. Yleensä kuitenkin kuljetuksiin käytettiin Biberiä suurempia kahden miehen "Seehund"-sukellusveneitä.


title: Vittorio Meano

text: Vittorio Meano (1860 Susa – 1904) oli italialaissyntyinen arkkitehti. Hän opiskeli Torino Albertina-akatemiassa. Hän lähti työskentelemään Argentiinaan vuonna 1882. Argentiinassa Meano työskenteli Francesco Tamburinin ateljeessa. Vuonna 1890 Meano ja Tamburini suunnittelivat Buenos Airesin kuuluisan Teatro Colón -oopperatalon, ja vuonna 1895 parivaljakko voitti Argentiinan kongressitalosta järjestetyn arkkitehtikilpailun.


title: Francesco Tamburini

text: Francesco Tamburini (1846–1891) oli italialaissyntyinen arkkitehti. Tunnetuimmat työnsä hän suunnitteli Argentiinaan, jonne hän muutti vuonna 1881. Tamburini suunnitteli muun muassa laajennuksen Casa Rosadaan, Argentiinan presidentin virka-asuntoon. Hän oli myös suunnittelemassa Buenos Airesin oopperatalo Teatro Colónia, yhdessä Vittorio Meanon kanssa. Tamburini kuoli Buenos Airesissa.


title: Ottmar Hitzfeld

text: Ottmar Hitzfeld (s. 12. tammikuuta 1949) on saksalainen entinen ammattilaisjalkapalloilija ja jalkapallovalmentaja.


title: Ottmar Hitzfeld

text: Hitzfeld on tehnyt pitkän uran valmentajana ja voittanut muun muassa seitsemän Saksan Bundesliigan mestaruutta Borussia Dortmundissa ja FC Bayern Münchenissä. Hän on valmentanut molemmat seurat myös Mestarien liigan voittoon.


title: Ottmar Hitzfeld

text: Hitzfeld pelasi 1960-luvulla saksalaisissa amatööriseuroissa TuS Stettenissä ja FV Lörrachissa, ennen siirtymistään Sveitsin pääsarjaseura FC Baseliin. Hitzfeld voitti seurassa kaksi Sveitsin mestaruutta sekä yhden cupin. 1973 Hitzfeld oli liigan paras maalintekijä 18 osumallaan.